V prvom rade mi dovoľte povedať, že mi je ľúto, že tento spor na ústavnom súde nevedieme proti sebe vy, Národná rada, ktorá zvolila kandidátov, a prezident, ktorý ich nevymenoval. Že ste na jednej strane odmietli zvoliť ďalších kandidátov, čo podčiarkujem rešpektujem. Ale nevyužili ste svoje právo, ktoré by som v takejto situácii považoval za legitímne a logické: teda aby ste napadli moje rozhodnutie na ústavnom súde. Namiesto sporu piatich kandidátov, ktorí chcú byť všetci piati rovnako vymenovaní iba na dve voľné miesta na ústavnom súde, išlo by o legitímny spor o kompetencie Národnej rady a prezidenta.

Ústavný súd skutočne rozhoduje kompetenčné spory, teda aj ten medzi NR SR a prezidentom. Prezident Kiska sa súdil s piatimi kandidátmi na miesta ústavných sudcov. Podľa Ústavy by bolo možné, aby žalobu v otázke nevymenovania podala aj NR SR. Výrok hodnotíme ako pravdivý.

súdil označil rozhodol Ústavy zákon


Ideme ako prvé navrhnúť, aby marihuana mohla byť používaná na lekárske účely. V Čechách je to bežné.

Užívanie za účelmi zmierenia bolesti pri ochoreniach síce môže byť súdne nepostihované (v minulosti sa vyskytol jeden takýto prípad), určite to ale nie je zákonne upravený stav. V opačnom prípade by jedna z vládnych strán (Veci verejné) nedávno nenavrhla legalizáciu marihuany na lekárske účely.

(Veci verejné)


Tá miera sadzieb (sadzieb dane z príjmu právnických osôb, pozn.) v západných krajinách Francúzsko, Nemecko ale i inde je ďaleko, ďaleko vyššia.

Výrok Pavla Pašku hodnotíme ako pravdivý. Francúzsko, Nemecko a takmer všetky západoeurópske krajiny majú daň z príjmov právnických osôb vyššiu ako 19 či 23 %. Výnimkou je Írsko, kde je daňová sadzba DzP PO 12,5 %, a podľa portálu KPMG aj Island, kde je daňová sadzba 20 %.

Marketwatch.com
Veľká Británia
Luxembursko
Daňové trendy v EÚ
KPMG
Holandsko
Portugalsko
Španielsko


S Čechmi vieme povedať, tam dávajú okolo 80 miliónov, na túto zelenú naftu. Oni to majú už zavedené.

Vláda Českej republike v roku 2014 zákonom podporila poľnohospodárov pracujúcich so živočíšnou výrobou, tzv. zelenou naftou . Ide o formu daňovej výnimky, na ktorú majú títo poľnohospodári nárok, nie o štátne dotácie. Podľa odhadov na rok 2017 predstavovala táto dotácia pre český rozpočet výdavok vo výške 1,3 miliárd českých korún, v prepočte približne 52 miliónov eur. Výrok Borisa Kollára hodnotíme ako nepravdivý. V zákone o spotrebných daniach ( 353/2003 Sb .) sa v paragrafe 57, bod 1 uvádza, že "Nárok na vrácení daně vzniká osobě podnikající podle zákona upravujícího zemědělství, která provozuje zemědělskou prvovýrobu, nebo osobě, která provádí hospodaření v lese podle lesního zákona. Podmínkou nároku na vrácení daně je, že tato osoba nakoupila minerální oleje (...) za cenu obsahující daň nebo tyto oleje vyrobila a tyto nakoupené nebo vyrobené minerální oleje prokazatelně použila pro zemědělskou prvovýrobu nebo pro provádění hospodaření v lese. (...)" Na Slovensku bola podpora tzv. zelenej nafty zrušená zákonom č. 492/2010 Z.z. s účinnosťou od 1. januára 2011. Od minulého roka sa rozpráva o opätovnom zavedení zelenej nafty. Súčasný návrh vlády a Ministerstva poľnohospodárstva SR je totožný s praxou prevereným opatrením v susednej Českej republike. V praxi to vyzerá tak, že čím vyšší podiel živočíšnej výroby, tým vyššia „vratka“ dane. Ako to uviedla aj ministerka pôdohospodárstva Matečná: "Zelenou naftou vo výške 30 miliónov eur podporíme špeciálnu a špecializovanú rastlinnú výrobu a živočíšnu výrobu, ktorá si vyžaduje viac ručnej práce a zvyšuje diverzitu pestovaných plodín. Plodiny ako kukurica, repka, pšenica, či slnečnica nepodporíme. Podporou živočíšnej výroby zároveň zvýšime objem vyprodukovaného hnoja, a tým pomôžeme udržiavať úrodnosť pôdy". Ako o tom na začiatku januára 2018 písal aj portál Trend.sk: "Na rozdiel od minulosti má byť nový systém zelenej nafty aj imúnnejší voči podvodom. Niekedy sa nafta pre farmárov farbila na červeno. Často sa s ňou ale kšeftovalo a predávala sa aj na iné účely a štát prichádzal o dane. Po novom ministerstvo pôdohospodárstva spolu s ministerstvom financií uvažujú o vratkách spotrebných daní. Farmárom sa vrátia spotrebné dane za naftu až po podrobnom preskúmaní, či ju využili iba na to, na čo mohli." Dátum zverejnenia analýzy: 05.02.2018 Naspäť Nahlásiť chybu

naftou
výdavok
353/2003 Sb
zrušená
uviedla
písal


Viete, aký mala Ficova prvá vláda program na výstavbu diaľníc? Ta ambícia bola 361 km začať. 361. Viete, koľko z toho sa podarilo za 4 roky začať? Menej než tretinu.

Tvrdenie J. Figeľa potvrdzuje Program pokračovania prípravy a výstavby diaľnic a rýchlostných ciest na roky 2011 – 2014, kde je v časti vyhodnotenie plnenia programu prípravy a výstavby do roku 2010 uvedené: "Program výstavby diaľnic a rýchlostných ciest na roky 2007 –2010 predpokladal, že bude začatých až 361,5 km diaľnic a rýchlostných ciest. Skutočne bolo do roku 2010 začatých – aj so zabezpečeným financovaním – len 118,1 km diaľnic a rýchlostných ciest. Program začínania výstavby diaľnic a rýchlostných ciest za roky 2007 – 2010 bol splnený iba na 32,6 %, teda na menej ako tretinu." Oproti predpokladu na roky 2007-2010 ide teda skutočne o menej ako jednu tretinu, aj keď je potrebné dodať, že ide o menej ako tretinové plnenie, len o pár desatín p. b. Program prípravy a výstavby diaľnic a rýchlostných ciest na roky 2007 – 2010 (s 8) má skutočne ambíciu začatia výstavby 361,5 km. Dátum zverejnenia analýzy: 25.02.2013 Naspäť Nahlásiť chybu

Program
2007 – 2010


Vy ste riskovali to, čo bolo treba najviac riešiť, aby sa lekári vrátili k pacientom tým, že ste poslaneckým návrhom k tomu privarili vernostný systém.

Vernostný systém bol zavedený zákonom 362/2011 Z.z. , ktorý bol navrhnutý vládou 10. júna 2011 a schválený parlamentom 13. septembra 2011, teda ešte pred štrajkom lekárov. Zákon podpísal prezident 1. decembra 2011. Zákon teda bol v platnosti ešte pred tým, ako sa vyriešila situácia so štrajkom lekárov podpisom Memoranda 3. decembra 2011. Počas schvaľovacieho procesu lekárskych požiadavkov v parlamente sa nám nepodarilo nájsť ani jednu zmienku o vernostnom zákone, témou naopak bola transformácia nemocníc. Výrok je teda nepravdivý. Zákon 512/2011 Z.z. , ktorým sa dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov, schválený v období štrajku lekárov v decembri 2011, neobsahuje ďalšiu úpravu vernostného systému, ani k nemu nepodal poslanec Uhliarik žiaden poslanecký návrh. Dátum zverejnenia analýzy: 01.10.2012 Naspäť Nahlásiť chybu

362/2011 Z.z.
podpísal
podpisom
transformácia
512/2011 Z.z.


Člen predstavenstva SPP pán Mayer koncom marca 2009 vyhlásil. Citujem. Ak by nám bolo umožnené v minulom roku zvýšiť ceny pre domácnosť na primeranú úroveň, v súčasnosti by sme boli schopný cenu znížiť.

Server ekonomika.etrend.sk z marca 2009: "Môžeme povedať, že ak by nám bolo umožnené v minulom roku zvýšiť ceny pre domácnosti na primeranú úroveň, v súčasnosti by sme boli schopní cenu znížiť. To je jasné," dodal člen predstavenstva SPP Hans Gilbert Meyer."

ekonomika.etrend.sk


V roku 2015 vypovedali všetky naše nemocnice súkromnej poisťovni zmluvy....

Trenčiansky kraj zriaďuje tri krajské nemocnice, pričom všetky v roku 2015 vypovedali zmluvu poisťovni Dôvera. Výrok hodnotíme ako pravdivý. Nemocnice s poliklinikou (NsP) Prievidza so sídlom v Bojniciach, NsP Myjava a NsP Považská Bystrica sú zriadené ako príspevkové organizácie v zriaďovateľskej pôsobnosti Trenčianskeho samosprávneho kraja (TSK). Všetky tri 1. júla 2015 vypovedali zmluvu poisťovni Dôvera, údajne z dôvodu finančných ťažkostí. Poisťovňa tento krok kritizovala a považovala ho za politické divadlo, nakoľko miesto pokusu sa dohodnúť nemocnice zvolili rovno výpovede.

zriaďuje vypovedali


Minulý rok tri najväčšie banky repatriovali svoje dividendy, poslali svojim matkám domov dividendy vo výške 185 miliónov eur.

Údaje o repatriácii dividend za tento rok sa nám nepodarilo vyhľadať. V minulom roku portál Tvnoviny.sk uviedol správu: "Tri najznámejšie banky Slovenská sporiteľňa, VÚB a Tatra banka zarobili vlani skoro 400 miliónov, až 150 miliónov dostanú akcionári z Rakúska, Talianska a Nemecka. Ich materské holdingy si to čoskoro odhlasujú na valných zhromaždeniach, návrh má už každá z bánk na stole. " Správa je z 25. apríla 2011 a vzťahuje sa na dividendy za kalendárny rok 2010. P. Kažimír údajmi o repatriácii dividendov argumentoval aj v októbri 2011 na schôdzi NR SR , kde tvrdil: Chcem pripomenúť a uviesť príklad, ktorý som uvádzal aj na výbore. Je to repatriácia dividend. Len tri najväčšie slovenské banky, Slovenská sporiteľňa, Tatra banka a Všeobecná úverová banka repatriovali, teda poslali svojim matkám dividendy v objeme vyše 170 mil. eur.

Tvnoviny.sk

NR SR


...sankcie (voči Rusku, pozn.) boli zavedené pred dvomi rokmi v lete, vtedy aj my ako SaS sme povedali, že to považujeme za správny krok ako reakcia na Krym

Strana SaS sa 15. augusta 2014 (v čase zavedenia sankcií) skutočne vyjadrila , že ekonomické sankcie voči Ruskej federácii ako následok za nelegálnu anexiu polostrova Krym sú správnym riešením. Výrok hodnotíme ako pravdivý.

"Strana SaS odsúdila ruskú anexiu Krymu. Dnes s odstupom niekoľkých mesiacov musíme so sklamaním skonštatovať, že situácia je stále vážna a vôľa riešiť situáciu len politickými nástrojmi je v nedohľadne. Preto ekonomické sankcie sa v danej situácii javia ako primerané. Európska únia a Spojené štáty prostredníctvom nich vysielajú Kremľu a ruskej verejnosti jednoznačný signál o nutnosti návratu k mierovému riešeniu konfliktu.

Strana SaS preto súhlasí s prezidentom Slovenskej republiky Andrejom Kiskom, ktorý dnes vyhlásil, že straty, spôsobené ekonomickými sankciami, musíme prijať, lebo obchodné záujmy nesmú byť nadradené základným hodnotám slobody a demokracie. " píše sa na stránke strana-sas.sk

vyjadrila slová strana-sas.sk sankcie Pravda


Vodná elektráreň Gabčíkovo je späť v správe štátu.

Diskusiu o prevzatí Vodného elektrárne Gabčíkovo (ďalej len VEG) Demagog.sk overoval nedávno, 15.marca 2015 . Štát vtedy vypovedal nájomnú zmluvu Slovenským elektrárňam, v ktorých drží majoritu taliansky Enel. VEG je tak skutočne opäť v správe štátu a inkasuje 100 % tržieb za predaj elektriny. Aj predtým išlo o majetok štátu, nakoľko Slovenské elektrárne mali VEG od roku 2006 len v prenájme. Teraz má však štát nad vodnou elektrárňou plnú správu a preto hodnotíme výrok ako pravdivý.

15.marca 2015
majoritným
.pdf


táto vláda sa snaží riešiť aj rómsku problematiku

V programovom vyhlásení vlády si koalícia kladie za cieľ " naďalej venovať osobitnú pozornosť začleňovaniu Rómov v súlade so Stratégiou Slovenskej republiky pre integráciu Rómov do roku 2020 a záväzkami Slovenskej republiky ako členského štátu EÚ, vyplývajúcich zo záverov Rady - Rámca EÚ pre vnútroštátne stratégie integrácie Rómov do roku 2020. V rámci integrácie marginalizovaných rómskych komunít sa bude Európsky sociálny fond v tejto oblasti využívať najmä na zvýšenie vzdelanostnej úrovne príslušníkov marginalizovaných rómskych komunít na všetkých stupňoch vzdelávania s dôrazom na predprimárne vzdelávania. Zároveň plánovanovanými opatreniami vláda zvýši finančnú gramotnosť, zamestnateľnosť a zamestnanosť marginalizovaných komunít a podporí sa prístup k zdravotnej starostlivosti a verejnému zdraviu vrátane preventívnej zdravotnej starostlivosti, zdravotníckej osvety a k zlepšeniu štandardov hygieny bývania." Je otázne, do akej miery sa jej za vyše rok vládnutia doteraz podarilo naplniť stanovené ciele, no faktom je, že určité kroky ohľadom problematiky Rómov vláda podnikla. Výrok preto hodnotíme ako pravdivý. Na straníckom sneme v decembri 2016 hovoril predseda vlády Fico o tvrdšom postupe voči Rómom. Predseda občianskeho združenia Únie Rómov Slovenska František Tanko v reakcii kritizoval Fica, že jeho vlády problematiku Rómov roky neriešili, čo podľa Tanka platí aj pre súčasného splnomocnenca Ábela Ravasza. Ten sa stal splnomocnencom vlády pre rómske komunity ako nominant Mosta-Híd v apríli 2016 , krátko po vytvorení vládnej koalície. Ešte predtým, v septembri minulého roka, poslankyňa Remišová (OĽaNO) upozornila , že vláda SR od roku 2014 neminula jediné euro z eurofondov určené na riešenie problematiky Rómov. Vo februári tohto roku už ale vláda predstavila Aktualizované akčné plány Stratégie Slovenskej republiky pre integráciu Rómov do roku 2020 na roky 2016-2018 pre päť prioritných oblastí, a to menovite vzdelávanie, zamestnanosť, zdravie, bývanie a finančné začlenenie. Opatrenia by mali stáť dokopy vyše 300 miliónov, z toho 170 miliónov by malo ísť do oblasti vzdelávania. Dátum zverejnenia analýzy: 05.06.2017 Naspäť Nahlásiť chybu

programovom
sneme
kritizoval
apríli 2016
upozornila
stáť


Čiže do toho spadajú, ak ste si všimli, to bolo presne alebo 2 dni predtým sa postavil pred súd človek, ktorého usvedčili po 11 rokoch zo znásilnenia, bolo to na východe Slovenska. Rozumiete ma? Čiže títo ľudia budú sprostení viny, akonáhle prejde tento zákon.

Novela zákona skracuje premlčaciu dobu v prípadoch znásilnenia z 20 na desať rokov. Podľa nového Trestného zákona by preto trestnosť činu, ktorý Krúpa spomína, skutočne zanikla, páchateľ by nemohol byť obvinený. Výrok hodnotíme ako pravdivý.

Poslanec Krúpa uvádza ako príklad prípad znásilnenia v Košiciach. Polícia v prípade začala trestné stíhanie v septembri 2012, kvôli neschopnosti vypátrať páchateľa bolo prerušené. Vďaka zhode DNA v databáze neobjasnených trestných činov bolo trestné stíhanie obnovené po viac ako jedenástich rokoch. Obvinený sa 31. januára 2024 postavil pred súd, usvedčený zatiaľ nebol.

Novela zákona znižuje premlčaciu dobu z pôvodných 20 rokov ( § 87, ods. 1, písm. b ) na desať ( bod 55 a 56 ) aj pre prípad znásilnenia. Premlčacia lehota začína plynúť spáchaním trestného činu. Ak by platila pôvodná premlčacia lehota 20 rokov, páchateľ prípadu v Košiciach by mohol byť trestne stíhaný aj po jedenástich rokoch od spáchania činu. Trestnosť tohto konkrétneho prípadu by zanikla v septembri 2032. Ak by platila premlčacia lehota desať rokov, páchateľ by po jedenástich rokoch nemohol byť stíhaný, trestnosť činu by uplynula už v septembri 2022.

prípad
§ 87, ods. 1, písm. b
bod 55 a 56


...je teraz SaS, bola tu SOPka, pred tým tu bola ANO a to boli všetko strany, ktoré vznikli v podstate na jedno volebné obdobie.

Je pravdou, že strany SOP a ANO boli súčasťou NR SR len jedno volebné obdobie, aj keď existencia ANO na slovenskej politickej scéne trvala dlhšie, ako to bolo v prípade SOP. Ako to bude s SaS, uvidíme. Strana občianskeho porozumenia (SOP) fungovala päť rokov. V apríli 1998 sa uskutočnil jej ustanovujúci kongres a v tom istom roku sa strana zúčastnila volieb a dostala sa do parlamentu. "Vo februári 2001 zanikol na pôde parlamentu poslanecký klub SOP a vznikol nový klub s názvom SOP-Liberálnodemokratická únia (LDÚ)-Strana zelených na Slovensku (SZS). Tvorili ho bývalí poslanci SOP, poslanci LDÚ a SZS." V nasledujúcich voľbách (2002) SOP už nekandidovala ako samostatná strana, ale mená členov SOP figurovali na kandidátke SDĽ, tá však nezískala pre vstup do parlamentu potrebný počet hlasov. SOP zanikla 1. apríla 2003. Aliancia nového občana (.doc) (ANO) vznikla v máji 2001. V roku 2002 sa dostala do parlamentu, ale v roku 2005 bola z koalície vylúčená. Vo voľbách v roku 2006 kandidovala ANO opäť, ale do parlamentu sa nedostala. V roku 2007 vystriedal Pavla Ruska na predsedníckej stoličke Robert Nemcsics. Od roku 2006 je strana mimo parlament.

Strana občianskeho porozumenia
Aliancia nového občana


Ja mám ako jediný z kandidátov transparentný účet, od prvého októbra sa všetko, čo sa aj minulo a čo sme aj dostali, je na webe k nahliadnutiu pre všetkých ...

Výrok Radoslava Procházku hodnotíme ako nepravdivý, pretože minimálne ďalší dvaja kandidáti na prezidenta majú vytvorený transparentný účet. Je pravda, že R. Procházka má zriadený transparentný účet , na ktorom možno sledovať pohyby na účte od začiatku októbra 2013. Nie je však pravda, že R. Procházka má ako jediný z kandidátov zriadený takýto účet. Prostredníctvom Slovenskej sporiteľne má okrem neho vytvorený transparentný účet aj Ľubica Blašková a Pavol Hrušovský . Treba poznamenať, že prvý pohyb na účte P. Hrušovského je zo dňa 29. novembra 2013, teda tesne predtým ako vyslovil R. Procházka overovaný výrok. Avšak prvý pohyb na účte Ľ. Blaškovej nastal už koncom októbra 2013. Dátum zverejnenia analýzy: 02.12.2013 Naspäť Nahlásiť chybu

transparentný účet
Blašková
Hrušovský


V roku 2012 bol schválený plán 50 opatrení na zlepšenie výberu daní a proti daňovým únikom. Mnohé z opatrení plánu sú už zavedené do praxe. Len pri DPH je odhadovaný dodatočný príjem za roky 2013 – 2015 viac ako 1,6 mld. eur.

V roku 2012 bol skutočne schválený a v troch etapách zavedený tzv. Akčný plán boja proti daňovým podvodom, ktorý obsahoval 50 konkrétnych opatrení, z ktorých polovica bola zavedená do praxe v rokoch 2012-2013 a zvyšok by mal byť realizovaný do konca roka 2016. V roku 2013 mal štát oproti odhadom len na DPH získať o 248 mil. eur viac. V roku 2014 to bolo 650 mil. eur a za roku 2015 Inštitút finančnej politiky očakáva zvýšenie odhadu príjmov o 744 mil. eur. Za roky 2013 až 2015 je to viac ako 1,6 mld. eur a preto tento výrok hodnotíme ako pravdivý.

zavedený
Akčný plán
obsahoval
2013
2014
očakáva
pdf
Zdroj


Tu už máme prvé rozhodnutie sudcu, že konanie ministra vnútra nebolo v súlade so zákonom a toto ja si nespomínam, že by sa nám bolo také niečo stalo.

Mestský súd Bratislava IV rozhodol, že nový minister vnútra porušil zákon, keď odstavil od funkcie prvého policajného viceprezidenta Branka Kišša. Rozhodnutie súdu je zatiaľ neprávoplatné a ministerstvo vnútra sa voči nemu rozhodlo odvolať. Porušení zákona sa však podľa súdu dopustila aj predchádzajúca vládna koalícia, ktorej súčasťou bola aj strana SaS. Ústavný súd v minulosti rozhodol, že uznesením o odvolaní Ľubomíra Jahnátka boli porušené jeho práva. Jahnátek bol odvolaný práve na návrh Richarda Sulíka. Výrok preto hodnotíme ako zavádzajúci.

Minister vnútra Matúš Šutaj Eštok krátko po svojom nástupe do funkcie rozhodol o dočasnom pozbavení výkonu štátnej služby u šiestich policajtov.

Eštok taktiež vydal organizačné opatrenie, ktorým sa zrušil funkcie viceprezidentov polície. V dôsledku tohto opatrenia boli preložení na iné funkcie obaja viceprezidenti Branko Kišš a Damián Imre.

Mestský súd Bratislava IV následne rozhodol , že minister vnútra porušil zákon, keď odstavil od funkcie prvého policajného viceprezidenta Branka Kišša. Súd vydal neodkladné opatrenie, podľa ktorého musia Kišša vrátiť na jeho pôvodné pracovné miesto.

Niekoľko dní po odznení Sulíkovho výroku vydal súd ďalšie rozhodnutie ohľadom krokov ministra vnútra. Mestský súd Bratislava IV rozhodol , že do práce sa má vrátiť aj vyšetrovateľ Štefan Mašin, pretože ho Šutaj Eštok postavil mimo služby neoprávnene.

Obaja policajti mali status chráneného oznamovateľa trestnej činnosti, ktorá ich má chrániť pred negatívnymi pracovnoprávnymi úkonmi, minister vnútra však na túto skutočnosť nebral ohľad. Obe rozhodnutia súdu sú zatiaľ neprávoplatné a ministerstvo vnútra sa voči ním rozhodlo odvolať.

Porušení zákona sa však podľa súdu dopustila aj predchádzajúca vládna koalícia, ktorej súčasťou bola strana SaS. Ústavný súd rozhodol , že uznesením o odvolaní Ľubomíra Jahnátka z postu predsedu Úradu pre reguláciu sieťových odvetví porušila vláda jeho základné právo na prístup k verejným funkciám a na inú právnu ochranu. Návrh na odvolanie predkladal práve Richard Sulík.

Zákona porušilo aj ministerstvo vnútra ešte pod vedením Romana Mikulca. Úrad pre verejné obstarávanie totiž v minulosti rozhodol, že ministerstvo porušilo zákon pri miliónovej zákazke na verejnom obstarávaní.

Ministerstvo vnútra na čele s Romanom Mikulcom po vypuknutí vojny na Ukrajine vybralo na úlohu manažovania hraníc firmu Dustream production . Podľa Úradu pre verejné obstarávanie pri výbere došlo k porušeniu zákona o verejnom obstarávaní, keďže sa ministerstvo riadne nevysporiadalo s konfliktom záujmov. Ďalej malo ministerstvo porušiť zákon tým, že si nezistilo, či firma spĺňa zákonné podmienky pre vstup do verejného obstarávania.

rozhodol
preložení
rozhodol
rozhodol
status
chrániť
nebral
rozhodlo
rozhodol
porušilo
Dustream production
porušeniu


Rezortu financií pod vedením mojich predchodcov, aby uspokojil učiteľov, že im zvyšujú platy, tak administratívne znížil počet učiteľov. Takže aby sa vykázalo priemerné číslo krajšie, znížil sa ich počet. Čo sa samozrejme reálne nedeje

Nepodarilo sa nám zistiť, či ministerstvo financií v rokoch 2010 až 2012 skutočne administratívne znižovalo počet pedagógov, aby vykazovalo vyššie platy. Dokumenty, ktoré máme k dispozícii, hovoria len, že sa tak plánovalo urobiť. Nemáme, ale štatistiku, ktorá by reálne tvrdila, že sa počet pedagógov skutočne znížil, zatiaľ čo realita bola iná. Našli sme rozhovor, v ktorom exminister školstva E. Jurzyca hovoril len o predpoklade, kedy ako by sa zníženie počtu pedagógov mohlo odraziť na ich zvýšenej mzde. Podľa vtedajšieho rezortu financií by mohol klesnúť počet učiteľov na Slovensku o 5 tisíc . V roku 2009 pripadalo na učiteľa dvanásť žiakov, v roku 2012 už iba jedenásť a tento trend bude pravdepodobne kvôli demografickému vývoju pokračovať. Jurzyca predstavil hypotézu, že ak by sa podľa ministerstva financií podarilo vrátiť k situácii z roku 2009, ovplyvnilo by to výraznejšie zvýšenie platov učiteľov. *doplnené 6.januára 2013 Toto bolo zahrnuté aj do dokumentu Rozpočet Verejnej správy 2012-2014 (s. 36). Čísla sa teda administratívne neznižovali ako hovorí P. Kažimír, ale Rozpočet skôr predpokladal, že ak sa zníži počet učiteľov o 5 tisíc tak stúpnu platy o 13,6%. Neznamená to samozrejme, že sa tak skutočne stalo.

o 5 tisíc
zvýšenie
Rozpočet Verejnej správy 2012-2014


Takisto ekonomický rast. Viete, aj to je pravda, že minulý rok ekonomický rast bol približne 2,4%. Chvalabohu. Ale treba vidieť, aj že prečo. To znamená, že ak v desiatich štátoch Európskej únie bol oveľa vyšší ekonomický rast a u nás ten rast pomaličky klesá, lebo v 2012 sme boli na šiestom mieste, v 2013 na desiatom a v 2014 už sme na jedenástom mieste, tak treba vidieť aj to.

Je síce pravdou, že Slovensko sa v rebríčkoch rastu HDP za roky 2012-2014 umiestňuje v rámci krajín EÚ čoraz nižšie, neznamená to však, že by rast na Slovensku klesal - kým v roku 2012 to bolo 1,6 % v roku 2014 už 2,4 %. Keďže Béla Bugár zámerne používa iba jednu časť štatistík tak, aby podporil svoju argumentačnú pozíciu, hodnotíme výrok ako zavádzajúci. Z údajov European Economic Forecast (. pdf , s. 4) môžme vidieť, že odhadovaný nárast HDP Slovenska bol 2,4 % v roku 2014, čo mu v tomto ukazovateli zaistilo 11-tu priečku spomedzi krajín EÚ. V roku 2012 Slovensko sa umiestnilo na šiestej priečke s nárastom o 1,6 % za Lotyšskom (4,8 %), Estónskom (4,7 %), Litvou (3,8 %), Maltou (2,5 %), Poľskom (1,8 %).

pdf


Dokonca nevedel (pozn.Vallo) minúť ani vládne peniaze, ktoré sme mu k dispozícii ako vláda dali na pozdvihnutie Bratislavy.

Primátor mesta Bratislava Matúš Vallo získal ešte v roku 2019 od vlády, na čele ktorej bol bývalý premiér Peter Pellegrini, 10 miliónov eur pre hlavné mesto. Ďalších 5 miliónov eur mala vláda vo forme dotácií poskytnúť mestským častiam. Táto čiastka bola dohodnutá na rokovaní primátora s premiérom a podľa slov samotného Valla mala byť použitá na rekonštrukcie rôznych objektov v bratislavskom verejnom priestore.

To, že by hlavné mesto malo o tieto peniaze prísť, spomína Peter Pellegrini v predvolebnom videu , v ktorom vyslovuje podporu Vallovmu protikandidátovi Rudolfovi Kusému. Pellegrini vo videu neuvádza dôvody, prečo by Bratislava mala o peniaze prísť a neodkazuje ani na konkrétne nariadenie alebo uznesenie, z ktorého by to vyplývalo. Takáto informácia sa nenachádza ani na oficiálnych stránkach vlády či magistrátu, výrok preto hodnotíme neoveriteľný.

Často spomínanou témou v predvolebnej kampani bola aj otázka, či Bratislava stihne využiť eurofondy určené na výstavbu električkovej trate do Petržalky. Z celkového obnosu eurofondov určených na revitalizáciu bratislavskej dopravnej infraštruktúry mala značná časť slúžiť práve na výstavbu električkovej trate do Petržalky. Problém nastal, keď musela byť výstavba trate za 74,58 miliónov eur pozastavená na jar 2022 z dôvodu skokového nárastu cien stavebných materiálov, ktoré neboli zohľadnené v pôvodnej zákazke. Keďže boli stavebné práce pozastavené, tak sa začalo špekulovať o tom, že trať nestihne byť postavená do konca roka 2023, dokedy musia byť eurofondy vyčerpané. Pred voľbami uviedol starosta bratislavského Nového Mesta a kandidát na post primátora Bratislavy Rudolf Kusý, že mesto kvôli Vallovi príde až o 100 miliónov eur z nevyčerpaných eurofondov. Kusého podporovala aj strana Hlas na čele s predsedom Petrom Pellegrinim.

V priebehu leta sa mestu podarilo podpísať dodatok ku zmluve so stavebnou spoločnosťou a stavba električkovej trate bola opäť obnovená na jeseň. V súčasnosti ostáva otázne, či mesto o nejaké eurofondy príde, ak sa trať kvôli zdržaniu s materiálmi nepodarí postaviť do určeného termínu. Primátor Vallo niekoľkokrát ubezpečil , že ak by sa aj dokončenie posunulo, tak vďaka rozfázovaniu celého projektu a možnosti čerpania eurofondov z ďalšieho programového obdobia, Bratislava o peniaze nepríde, len sa použijú na iné projekty. V súčasnosti nie je možné posúdiť, či tieto peniaze mesto minie alebo nie.

získal videu pozastavená uviedol podpísať obnovená ubezpečil


(Moderátorka: Dobre. Prešetrujú to orgány činné v trestnom konaní. Počkáme si teda na to.)  Áno, už prešetrujú rok.

Správa o začatí vyšetrovania podozrenia spáchania trestného činu na sme.sk z 8.9.2009.

sme.sk


Stačí si pozrieť výkazy gréckeho štatistického úradu, sú dostupné na webe, tam tie dlhy skrátka rastú, daňové príjmy klesajú, nezamestnanosť je 26-27 percent.

Údaje, ktoré prezentuje Richard Sulík, sú skutočne dostupné na stránke štatistického úradu Grécka. Sulík v prípade dlhu a nezamestnanosti uvádza správne čísla. Výrok hodnotíme ako pravdivý. Miera nezamestnanosti je zverejnená hneď na úvodnej strane, vo 4. kvartáli 2013 dosiahla 27.5 percent. Ostatné údaje ponúka štvrťročné zúčtovanie (.pdf). Vládny dlh má naozaj stúpajúcu tendenciu, minimálne od 3. kvartálu roku 2012 (údaje sú v miliónoch eur): Podľa rovnakého zdroja vidíme v niektorých kategóriách daňových príjmov skutočne pokles. 2008 2009 2010 2011 2012 2013 28948 26113 26888 26668 24225 23240 Taxes on production and imports, receivable 18714 19146 17775 18243 19755 17870 Current taxes on income, wealth etc., receivable Dátum zverejnenia analýzy: 28.04.2014 Naspäť Nahlásiť chybu

zverejnená ponúka zdroja


Aj ústava Španielskeho kráľovstva definuje povinnosť pre svojich občanov, aby ovládali ústavou určený štátny jazyk.

V úvodných ustanoveniach Ústavy Španielskeho kráľovstva v článku 3 s názvom Úradný jazyk sa v odseku 1 píše, že kastílsky jazyk je úradným jazykom Španielska, všetci Španieli majú povinnosť ho ovládať a právo používať.

Ústavy Španielskeho kráľovstva


K tej odmene, my sme nastavili v minulom roku veľmi presné a prísne pravidlá pre odstupné pre členov predstavenstiev a pre výkon v týchto štátnych,respektíve tam, kde štát má 100% akciovú účasť.

To, že ministerstvo dopravy, ktoré Figeľ viedol zaviedlo napríklad elektronické aukcie a sprísnilo podmienky ohľadom odmeňovania členov predstavenstiev a dozorných rád je pravda. Opatrenia boli prijaté začiatkom roka 2011. Ministerstvo dopravy vtedy zaviedlo v štátnych železničných spoločnostiach elektronické aukcie už na jeseň 2010. Jednalo sa o spoločnosti ZSSK a Cargo. "Šéf rezortu dopravy Ján Figeľ znížil výšku odstupného pre manažérov pôsobiacich v podnikoch pod ministerstvom. Zároveň sprísnil podmienky odstupného, na ktoré budú mať po novom nárok iba predstavitelia podnikov, pôsobiaci vo svojich funkciách dlhšie ako šesť mesiacov." Vláda Ivety Radičovej v marci rozhodla, že štátni zástupcovia v orgánoch firiem odstupné dostávať nemajú. Nevieme posúdiť či pravidlá, ktoré zaviedla bývalá vláda boli "veľmi presné a prísne", každopádne však odmena riaditeľky pošty bola určená zmluvou, ktorú podpísal J.Figeľ. " I nformáciu o tom, že M. Hrdá môže podľa dokumentov podpísaných J. Figeľom dostať odstupné a mimoriadne odmeny vyše 178-tisíc eur, priniesol 4. júna denník Sme. Nárok na peniaze by M. Hrdej nemal plynúť ako odchodné z postu predsedníčky predstavenstva pošty " , píše SITA. Dátum zverejnenia analýzy: 11.06.2012 Naspäť Nahlásiť chybu

zaviedlo Vláda SITA.


Neviem či to je celkom možné (zrušenie priestupkovej imunity obyčajným zákonom, pozn.), ale ja by som teraz k tomu nezaujímal nejaké zásadné stanoviská, pretože imunita poslancov je upravená v Ústave Slovenskej republiky.

Imunita poslancov je upravená v Ústave v článkoch 78 a 79. O trestnom a disciplinárnom konaní sa pojednáva v Ústave a ďalej v Priestupkovom zákone (zákon o priestupkoch č. 372/1990 Zb. : "Konanie osôb požívajúcich výsady a imunity podľa zákona alebo medzinárodného práva, ktoré má znaky priestupku, nemožno ako priestupok prejednať. Nemožno ani vykonať sankciu alebo v jej výkone pokračovať, ak osoba, ktorej bola sankcia uložená, sa stala neskôr osobou požívajúcou podľa zákona alebo podľa medzinárodného práva výsady a imunity."

Ústave


Pokiaľ ide o vyhľadávacie orgány, tak zaznamenali sme aké aktivity? Žiadne.

Nie je celkom jasné, aké orgány má Mečiar na mysli (odlišuje vyhľadávacie a vyšetrovacie orgány), preto je problematické overiť, či vyvíjali alebo nevyvíjali nejakú aktivitu.


Slovensko bolo Európskou komisiou za rok 2017 v zdravotníctve hodnotené ako najvyšší pokrok, to v živote nedostalo také hodnotenia.

Slovenské zdravotníctvo bolo v roku 2017 hodnotené ako „prekvapivý skokan”- nie však v rebríčku Európskej komisie. Nie je zrejmé, aké hodnotenie má Tomáš Drucker na mysli. Tvrdenie Tomáša Druckera preto hodnotíme ako neoveriteľné. V roku 2017 skočilo slovenské zdravotníctvo v rebríčku Euro Health Consumer Index z 23. na 13. miesto ( .pdf , s. 14). Zostavuje ho švédsky think tank Health Consumer Powerhouse. Hodnotitelia nazvali Slovensko „prekvapivým skokanom”, titul skokan roka však získala Čierna hora, ktorá si medziročne polepšila o 11 priečok - teda o jednu viac než Slovensko. V roku 2015 bolo Slovensko na 24 . mieste ( .pdf , s. 14) a v roku 2014 na 21. ( .pdf , s. 26). Najbližšie výsledku z roku 2017 bolo v roku 2012, kedy v celkovom hodnotení obsadilo 16. priečku ( .pdf , s. 1). V roku 2018 si Slovensko pohoršilo a skončilo na 17. pozícii ( .pdf , s. 13). Európska komisia v správe o Slovensku za rok 2017 o.i. konštatuje, že zdravotníctvo sa naďalej zadlžuje, pokračujú reform na zefektívnenie výdavkov, krajina má stále nedostatok zdravotníckych pracovníkov a lekárov, no kvalita starostlivosti sa zlepšuje (s. 22). Demagóg.SK pri hľadaní spomínaného hodnotenia oslovil aj Európsku komisiu, ani v ňou poskytnutom prehľade však takéto porovnanie nenašiel Tomáš Drucker na žiadosť o vyjadrenie nereagoval.

.pdf .pdf .pdf .pdf .pdf konštatuje,


...začali sme (MV SR, pozn.) ju financovať z nášho rozpočtu lebo inde peniaze neboli, my sme si dokázali ušetriť z reformy ESO, tak sme investovali do zdravých komunít, ktoré prežili len vďaka tomu. To isté platí o 135 klientskych, komunitných centrách, 135 komunitných centier sme vybudovali, osem škôl.

Ministerstvo vnútra Slovenskej republiky (ďalej ako MV SR) ešte nezverejnilo záverečný účet za rok 2017, takže nemôžme overiť či sa podarilo ušetriť na reforme ESO. Vďaka Centrálnemu registru zmlúv vieme potvrdiť, že nezisková organizácia Zdravé Komunity uzavrela v roku 2017 zmluvu s MV SR na projekt Zdravé komunity 2A vo výške 11 295 854,57 eur. V rámci operačného programu Ľudské zdroje bolo zatiaľ podporených 38 komunitných centier v rokoch 2016 a 2017. Sedí fakt, že vláda schválila výstavbu 8 základných škôl v roku 2016 na základe prijatého akčného plánu v zmysle zákona 336/2015 Z. z. o podpore najmenej rozvinutých regiónov. Považujeme tento výrok za pravdivý.

Nezisková organizácia Zdravé komunity má ambíciu výrazne zlepšiť zdravotný stav znevýhodnených skupín a celkovo pozdvihnúť rómsku komunitu, cez činnosti ktoré presahujú rozmer zdravotnej oblasti.

Klientske komunitné centrá sú súčasťou operačného programu Ľudské zdroje. Podľa výročnej správy (PDF, strana 94) za rok 2016, bolo plánované podporovať 120 takýchto centier. Kedže nemáme novšie údaje, tak nemôžme potvrdiť či naozaj bolo uvedených do prevádzky 135 komunitných centier.

V roku 2016 bolo schvalených 7 projektov (.xlsx) na vybudovanie a rekonštrukciu komunitných centier. V roku 2017 to bolo 31 projektov (.xlsx), ktoré boli schválené. Tretie kolo výzvy skončilo 16. januára 2018, ale ešte neboli zverejnené výsledky. Z toho vyplýva, že v rámci operačného programu Ľudské zdroje bolo vybudovaných alebo zrekonštruovaných zatiať 38 komunitných centier.

Ešte počas minulého programu v období 2014 - 2015 vznikla databáza 168 komunitných centier. Preto je môžné, že Robert Kaliňák vo výroku zohľadnil komunitné centrá ktoré vznikli počas tohto obdobia. Takže túto časť výroku považujeme za neoveriteťnú.

Celkovo ale môžme konštatovať, že MV SR podporilo Zdravé komunity a aj vznik nových komunitných centier, respektívne škôl. Časti výroku sú neoveriteľné pokiaľ nebudú príslušné údaje za rok 2017 zverejnené, ale nateraz môžme považovať tento výrok za pravdivý.

nezverejnilo
zmluvu
výstavbu
zákona
Zdravé komunity
správy
projektov
projektov
databáza


No, bol by (konflikt záujmov, pozn.), máte pravdu, keby zmluva nebola zrušená v tom momente, keď sa o tom dozvedel pán štátny tajomník...

Nevieme kedy sa Martin Chren dozvedel prvýkrát o tom, že HC dostalo predmetnú zákazku. Chren tvrdí , že po vstupe do vysokej politiky prácu firmy nesledoval a keď zistil, že to bolo podpísané, požiadal kolegov, aby zmluvu vypovedali.

tvrdí


...hovoríme o raste reálnej mzdy... u vás bol pokles reálnych miezd v tom období rokov 2010-2012.

V období vlády I. Radičovej v rokoch 2010 až 2012 reálna mzda rástla len v posledných dvoch štvrťrokoch 2010, teda v prvom polroku vlády I. Radičovej, následne len klesala. Následne reálne mzda začala rásť až v prvom štvrťroku 2013 a na základe dostupných údajov stále rastie. Výrok hodnotíme ako pravdivý. Vychádzame z údajov Štatistického úradu SR o priemernej mesačnej mzde v hospodárstve SR za roky 2010 až 2012 v porovnaní s rokom 2013 . Údaje z roku 2014 sú dostupné len pre jednotlivé odvetvia, no aj podľa tejto štatistiky je viditeľný nárast reálnych miezd. Index reálnych miezd zobrazuje nárast/pokles oproti tomu istému obdobiu minulého roku (100). Rok 2010 2011 2012 2013 Priemerná nominálna mzda 769 786 805 824 index reálnej mzdy 102,2 98,4 98,8 101,0 Nižšie uvádzame vývoj indexu reálnych miezd od 1. štvrťroku 2010 do 4. štvrťroku 2013. Dátum zverejnenia analýzy: 12.05.2014 Naspäť Nahlásiť chybu


... teraz čakať, v akej podobe príde schválená partnerská dohoda medzi Slovenskou republikou a Európskou komisiou. Možno viete, že tá partnerská dohoda bola prijatá bez pripomienok, ale zatiaľ ešte nebola odsúhlasená. Niektorým krajinám bola vrátená na prepracovanie. Čiže slovenský prípad to nie je.

Tibor Mikuš tvrdí, že EK prijala návrh partnerskej dohody medzi SR a EK bez pripomienok. Toto je však v rozpore s informáciami, ktoré uvádza EurActiv.sk. Portál euractiv.sk uvádza vyjadrenie S. Belešovej, hovorkyne podpredsedu vlády pre investície Ľ. Vážneho: " Európska komisia zaslala pripomienky k tomuto dokumentu, ktoré budú predmetom rokovania medzi SR a EK v piatok 13. septembra v Bratislave ... Komisii bolo doteraz predložených a uznaných za prijateľné 12 Partnerských dohôd. Slovensko je pritom treťou krajinou v poradí, ktorej Partnerská dohoda bola prijateľná. Pripomienky Komisie boli podľa jej slov zatiaľ zaslané iba štyrom členským krajinám. Okrem Slovenska aj Maďarsku, Fínsku a Švédsku." Dátum zverejnenia analýzy: 25.11.2013 Naspäť Nahlásiť chybu

euractiv.sk


...pred 7 rokmi ako predseda vlády som veľmi úprimne, veľmi otvorene povedal, že sa mi zdá, že pán Bernáth by bol lepší generálny...

Ako uvádzajú Hospodárske noviny : „Ešte v roku 2003, keď parlament prvý raz rozhodoval o Trnkovi, SDKÚ podporovala jeho protikandidáta Jána Bernáta, ku ktorému sa prikláňalo aj Mečiarovo HZDS“

Hospodárske noviny


Pomohli sme im pri zdravotníckom zákone. Keby nehlasoval Most-Híd a Smer, tak zdravotnícky zákon neprejde pán predseda, dúfam, že na tomto sa zhodneme. A dnes máme ostrý štrajk lekárov.

Na hlasovaní 14. decembra 2011 sa v Národnej rade hlasovalo o novele Zákona o poskytovateľoch zdravotnej starostlivosti ako o celku. Podľa oficiálnej stránky NRSR bolo v rokovacej sále prítomných 119 poslancov. Na prejdenie zákona bolo teda potrebných aspoň 61 hlasov, pričom za prijatie novely hlasovalo v konečnom dôsledku 79 poslancov. Podľa hlasovania poslancov je zrejmé, že strana SMER-SD sa podieľala za prijatie až 62 hlasmi. Druhá najpočetnejšia strana hlasujúca za prijatie novely bola strana Most-Híd s 12 hlasmi. Je teda legitímne tvrdiť, že novela zákona prešla primárne vďaka hlasom spomínaných dvoch politických strán.

hlasovania poslancov


Lebo v apríli, keď ste preberali svoju funkciu, tak bolo 397 912 uchádzačov o zamestnanie. Teraz vo februári bolo 437 093. To znamená, že za vašej éry 40 000 pracovných miest sa stratilo.

Na základe údajov Úradu práce od apríla 2012 vzrástol počet uchádzačov o zamestnanie o presne 39181 uchádzačov. Demagog.sk však už v minulosti aj na základe komentára IFP upozorňoval, že nárast počtu uchádzačov o zamestnanie ešte neznamená, že číslo reprezentuje počet stratených pracovných miest. Toto číslo ovplyvňuje aj výška počtu nedisponibilných uchádzačov o zamestnanie, teda ľudí, ktorí podstupujú absolventskú prax alebo sú dočasne práce neschopní. Hoci prvé číslo o počte uchádzačov, ktoré uvádza P. Frešo je fakticky správne, druhy faktický údaj o 40 tisíc stratených miest už korektný nie je. Výrok preto hodnotíme ako zavádzajúci. Pavol Frešo vychádza z údajov evidovanej nezamestnanosti, na základe ktorej je spravený graf, ktorým argumentoval predseda SDKÚ-DS v relácií. Uvádzame počet uchádzačov o zamestnanie od apríla 2012 do februára 2013 (Úrad práce). mesiac apríl 2012 máj 2012 jún 2012 júl 2012 august 2012 september 2012 október 2012 november 2012 december 2012 január 2012 február 2012 počet UoZ 397912 392293 395736 399105 398365 402518 410432 419369 425858 435438 437093 Demagog.sk však už v minulosti ( O5M12 , 27. január 2013) aj na základe komentára IFP upozorňoval, že nárast počtu uchádzačov o zamestnanie ešte neznamená, že číslo reprezentuje počet stratených pracovných miest. Toto číslo ovplyvňuje aj výška počtu nedisponibilných uchádzačov o zamestnanie, teda ľudí ktorý podstupujú absolventskú prax alebo sú dočasne práce neschopní. Inými slovami, nárast počtu uchádzačov o zamestnanie je spôsobený aj poklesom prípadne nárastom dočasne práce neschopných ľudí a účastníkov absolventskej praxe. V apríli 2012 bol počet nedisponibilných uchádzačov o zamestnanie 35 732 , no vo februári 2013 bol počet nedisponibilných uchádzačov o zamestnanie 40 023 . Vo februári 2013 bol oproti aprílu 2012 počet nedisponibilných nezamestnaných vyšší o približne 4 300. Dátum zverejnenia analýzy: 08.04.2013 Naspäť Nahlásiť chybu

IFP


My hovoríme o tajnosti voľby, ktorá bola dosiahnutá pri pánovi doktorovi Hanzelovi, pri pánovi doktorovi Trnkovi, dokonca aj špeciálny prokurátor pán Kováčik bol zvolený tajne.

Mialn Hanzel, Dobroslav Trnka aj Dušan Kováčik bol zvolení tajne. Milan Hanzel bol za generálneho prokurátora zvolený v tajnej voľbe 18. januára 1999 nasledovným spôsobom: 78 za, 3 proti, 3 sa zdržali (informácia pochádza zo stenografického záznamu priebehu 8. schôdze vo volebnom období 1998-2002, možné nájsť tu ). Koalícia vtedy disponovala 93 hlasmi, takže o širokej podpore sa nedá hovoriť. Dobroslav Trnka bol v roku 2003 zvolený nasledovne: 84 hlasov za, 45 proti, 14 sa zdržalo. V prípade špeciálneho prokurátora Dušana Kováčika v roku 2004 boli výsledky: 118 za, 7 proti, 10 sa zdržalo. Koalícia mala po voľbách v roku 2002 spolu 78 hlasov (čo sa v priebehu volebného obdobia menilo vystúpením niektorých poslancov z poslaneckých klubov), takže v oboch prípadoch muselo dôjsť ku konsenzu medzi koalíciou a opozíciou. Podľa Sme.sk Trnku vtedy mali podporiť (čo je ale kvôli tajnému hlasovaniu samozrejme neoveriteľné) poslanci z klubov SMK, KDH, Smer, ANO, KSS a nezávislí poslanci okolo I. Šimka. Dušan Kováčik - v apríli 2009 prebehlo druhé hlasovanie o funkcii špeciálneho prokurátora, výsledky: 117 za, 11 proti, 6 sa zdržalo. Koalícia Smer-SD, SNS a ĽS-HZDS mala 85 mandátov, opäť je tu viditeľný presah afirmatívnych hlasov aj do radov opozície.

tu
v roku 2003
v roku 2004
Sme.sk
Dušan Kováčik
apríli 2009


Slovensko sa umiestnilo medzi 12 krajinami s najslobodnejšiemi médiami na svete.

Rebríček Indexu slobody tlače ( World Press Freedom Index , WPFI), uvádza, že Slovensko sa naozaj umiestnilo na 12. mieste spomedzi 180 krajín. Spojené kráľovstvo je na 38. mieste, USA na 41. Štáty vyšehradskej štvorky sú na tom horšie ako Slovensko, Česká republika je na 21. mieste, Poľsko na 47. a Maďarsko na 67. priečke. Ide však len o jeden prieskum v tejto problematike, prieskum Freedom House napríklad hodnotí Slovensko v tejto oblasti 24 bodmi. Výrok hodnotíme ako pravdivý, avšak musíme dodať, že také dobré hodnotenie získalo Slovensko len v jednom prieskume. Premiér Robert Fico tento rebríček už spomínal , v relácii V politike, 12. septembra a takisto v Sobotných dialógoch, 26. novembra. Hoci v umiestnení WPFI stúpame, index slobody tlače sa zhoršuje. V skutočnosti tak platí, že porovnávané krajiny sa zhoršujú výraznejšie v slobode tlače ako Slovensko, čoho výsledkom je zlepšovanie umiestnenia v medzinárodnom porovnaní, so skutočným zlepšovaním to však má spoločné málo. V porovnaní s minulým rokom si síce Slovensko polepšilo o dve priečky, ale pohoršilo celkové skóre. Kým v roku 2015 Index slobody tlače stál na 11,66 bodoch, medziročne sa posunul o takmer dva body nahor, na 13,26 (čím viac bodov, tým horší výsledok). Okrem Reportérov bez hraníc slobodu tlače porovnáva aj organizácia Freedom House . Podľa tohto merania nie je Slovensko najlepšie v regióne V4. V roku 2015 sa Slovensko umiestnilo s 24 bodmi za Nemeckom (20 bodov) či Spojenými štátmi (21 bodov). V porovnávaní Spojené kráľovstvo zaostáva za Slovenskom iba o jeden bod a spomedzi krajín V4 vedie Česká republika. Teda podľa merania Freedom House nemôžeme Slovensko považovať za krajinu s najvyššou mierou slobody tlače v regióne V4. Od roku 2011 sa dokonca skóre Slovenska zhoršuje. Dátum zverejnenia analýzy: 04.12.2016 Naspäť Nahlásiť chybu

World Press Freedom Index
Freedom House
spomínal
Freedom House


Meškalo refinancovanie liekov, meškajú zmeny s ohľadom prerozdelenia financií pre zdravotné poisťovne.

Výrok hodnotíme ako pravdivý, vzhľadom na to, že nedošlo ani k prerozdeleniu financií pre zdravotné poisťovne, ktoré sa malo uskutočniť do 31. decembra 2011, ani k referencovaniu cien liekov (čo zrejme Kažimír "refinancovaním" myslel), ktoré malo platiť od 1. apríla 2012.

Prerozdelenie financií pre zdravotné poisťovne

Ako uvádza správa z rokovania vlády SR, v rámci Národného programu reforiem Slovenskej republiky na roky 2011 – 2014 , bolo prijaté rozhodnutie, na základe ktorého má dôjsť k zefektívneniu prerozdeľovania poistného pre zdravotné poisťovne. To má nastať pomocou pridania nového prediktora prerozdelenia – prerozdelenia podľa nákladovo a klinicky príbuzných skupín na základe chronického užívania liekov tzv. PCG (Pharmacy-based Cost Group). Tento prediktor pribudne k dnes používaným parametrom, ktoré ako uvádza HPI sú vek, pohlavie a od roku 2010 aj ekonomická aktivita poistencov.

Ministerstvo zdravotníctva SR malo vypracovať novelu zákona o zdravotnom poistení a vydať vyhlášku o prerozdeľovaní poistného na verejné zdravotné poistenie do 1. júna 2011. Vzhľadom na náročnosť vypracovania nového prerozdeľovacieho mechanizmu, požiadalo MZ SR o odklad plnenia tejto úlohy do 31. decembra 2013, ten však dostali len do 31. decembra 2011.

Podľa agentúrnej SITA zo 17. apríla 2012 nie je tento model PCG doposiaľ stále zavedený a len teraz sa rozhodlo o jeho definitívnom zavedení. Zákonná úprava by mala byť predložená R. Rašim.

Referencovanie cien liekov

Ako uvádza Ministerstvo zdravotníctva SR , prijatím zákona č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia došlo k zmene referencovania cien liekov, zdravotníckych pomôcok a dietetických potravín. Tie majú byť na druhej najnižšej úrovni v Európskej únii. Agentúra SITA uvádza, že tieto ceny doteraz nemohli prekročiť priemer šiestich najnižších cien v rámci štátov únie.

Podľa MZ SR mali nové ceny platiť od 1. apríla 2012. Ako uvádza agentúra SITA , ministerka zdravotníctva Zvolenská, však 1. apríla 2012 vyhlásila, že referencovanie cien liekov sa odkladá.

správa
HPI
SITA
Ministerstvo zdravotníctva SR
SITA
SITA


Mesto odpustilo (v roku 2016, pozn.) tento vyše dvojmiliónový záväzok (ktorý mala firma EEI preinvestovať, pozn.) pre Bystričanov, na ktorý som už aj ja vtedy (...) upozorňoval na mestskom zastupiteľstve, že to nie je reálne, aby to táto spoločnosť splnila.

Výrok sa týka zmluvy z roku 2010 medzi mestom Banská Bystrica, MBB (mestská akciová spoločnosť) a firmou EEI, s.r.o., ktorá obsahovala záväzok investovať do výstavby parkovacích miest 2,5 milióna eur. Na základe zmluvy dalo mesto parkovacie miesta do prenájmu MBB, a.s., ktorá následne podpísala zmluvu s firmou EEI, s.r.o.

zmluvy zmluvu dohode vyhla


Keď ja som bol v Národnej rade, náklady boli o 2 milióny eur nižšie.

Demagog.sk nezistil nezávislý zdroj, ktorý by hovoril o objeme ušetrených prostriedkov na pôsobenia R. Sulíka. Výrok preto hodnotíme ako neoveriteľný. Je pravdou, že za pôsobenia R. Sulíka ako predsedu parlamentu prišlo k šetreniu , ktoré potvrdila aj opozícia. Súčasný predseda parlamentu a súčasný kancelár sa však v apríli 2012 vyjadrili, že úspory boli minimálne. Ako dôvod P. Paška uviedol: "Už sú niektoré veci, kde kvázi šetrili a zrazu zisťujeme, že vznikajú nároky na dodatočné platby. Hovorím o dodávke tovarov a služieb z hľadiska verejného obstarávania." Výpočet úspor zverejnil R. Sulík na svojom blogu vo februári 2012. "...celkové náklady na energie klesnú približne o 400-tisíc eur. Celkovo rátame s poklesom nákladov na služby o 200-tisíc eur. Vyjednávaním došlo k zníženiu jednotkových cien pri kancelárskych výrobkoch až o 40 percent (32-tisíc eur), pri papierových výrobkoch o 30 percent (5-tisíc eur), pri pneumatikách tiež o 30 percent (15-tisíc eur). Pri potravinách šetríme 25 percent (55-tisíc eur). ...Celkovo ušetrené peniaze bude možné presne vyčísliť až po ukončení prvého polroku, keď budeme môcť porovnať prvý polrok 2011 s prvým polrokom 2010. Táto úspora však bude minimálne jeden milión eur, ročne teda dva ." Podľa R. Sulíka sa ušetrilo za dva roky minimálne 2 milióny eur. SITA , 21. apríla 2012: "Sulík s Nižňanom počas svojho pôsobenia informovali o tom, že sa im podarilo znížiť náklady na fungovanie parlamentu o vyše 12-tisíc eur na každý pracovný deň. Podľa Nižňana sa to podarilo dosiahnuť znížením neobsadených tabuľkových pracovných miest, zrušením praxe vyplácania trinástych a štrnástych platov a následne aj vyjednaním lepších cien za služby pre parlament." Dátum zverejnenia analýzy: 17.12.2012 Naspäť Nahlásiť chybu

šetreniu blogu SITA


Napokon to nie povedal svojim spôsobom aj pán premiér, pretože odkladá odpoveď na túto otázku až dokonca po voľbách.

Premiér nepovedal nie pôžičke. Naopak, premiér Fico podporil plán udelenia pôžičky Grécku . „Slovensko prostredníctvom ministra financií Jána Počiatka pristúpi k rámcovej dohode všetkých krajín eurozóny, na základe ktorej by sa mal aktivovať mechanizmus poskytnutia bilaterálnych pôžičiek Grécku. “ Toto predsavzatie bolo potvrdené uznesením vlády z 8.5.2010. Je pravda, že Fico odložil definitívne hlasovanie o pôžičke na obdobie po voľbách, označiť to však za akt odmietnutia půžičky je zavádzajúce.

Grécku potvrdené


Snáď nechcete hovoriť, aby, že by ste podporili ostrý protest proti výrokom niektorých politikov Maďarskej republiky, keď to nerobilo Maďarsko ani vo vzťahu ku nám...

O ostrej kritike výrokov slovenských politikov zo strany Maďarska sme nenašli zmienku, ale napríklad v roku 2008 maďarský prezident Sólyom kritizoval Slotove výroky.

napríklad


Citát Mária Mondiho: musíme si uvedomiť aj jednu vec, že integráciou trhov sme sa dostali do situácie, keď je permanentná súťaž a znižovanie daňového zaťaženia pre kapitál, ale rastie nám daňové zaťaženie práce.

hľadal som rôzne spojenia s pojmami ako tax burden alebo v taliančine pressione fiscale a ďalšie zvraty (daňové zaťaženie), ale nikde som nenašiel konkrétne, resp. podobné znenie ako povedal Šefčovič. čo sa táka stetnutia Šefčoviča a Montiho na Globsecu, tak debatovali spolu, avšak všetky média, ktoré túto správu uverejnili ( sme.sk , 24hod.sk , teraz ), tak vychádzajú z TASR., veľmi stručné info.... resp. informáciu o stretnutí s ministrom f priniesol aj tlačový rezort Ministerstva financií a takisto tam nie je relevantné s Montim sa stretol aj prezident SR Gašparovič, avšak detto nič k tomu Takže si to možno povedali osobne, alebo v nejakej diskusii, ktorú som nenašiel.

sme.sk

teraz

Ministerstva financií

prezident


...práve minister vnútra vtedajší, Robert Kaliňák, ktorý na schôdzke, tej kľúčovej schôdzke ministrov vnútra, ktorí odhlasovali povinný mechanizmus kvót, bol ten, ktorý stál na čele krajín, ktoré odmietli povinné kvóty.

V roku 2015 ministri vnútra členských krajín EÚ prijali mechanizmus kvót pre prerozdeľovanie utečencov. Proti vtedy hlasovali krajiny V4 (okrem Poľska) a Rumunsko.Fínsko sa na predmetnom hlasovaní zdržalo. Nevieme však potvrdiť, či Robert Kaliňák stál na čele týchto krajín a preto hodnotíme výrok Erika Tomáša ako neoveriteľný.

jeho slov


Nebude mať kompetenciu (prezident, pozn.) vo vzťahu k predsedovi úradu, ale bude mať kompetenciu k predsedovi regulačnej rady, čo je významný kontrolný a dozorný orgán regulačného úradu.

Podľa platného zákona predsedu Úradu pre reguláciu sieťových odvetví vymenúva prezident, pričom predseda je zároveň aj predsedom regulačnej rady. Fico hovorí o pripravovanej novele zákona, ktorú vytvorila vláda. V tejto novele ( .docx , str.1) príde k oddeleniu funkcie predsedu ÚRSO a predsedu Regulačnej rady ÚRSO. Ponechá sa výsada prezidenta SR na návrh vlády SR menovať predsedu regulačnej rady, no zruší sa menovanie predsedu úradu. Ficov výrok hodnotíme ako pravdivý. Súčasný zákon o regulácii v sieťových odvetviach hovorí: " 1) Na čele úradu je predseda, ktorého vymenúva a odvoláva prezident Slovenskej republiky na návrh vlády Slovenskej republiky (ďalej len „vláda“). (3) Predseda úradu je zároveň predsedom rady. " Regulačná rada je významným kontrolným úradom ÚRSO, nakoľko mimo iné prijíma regulačnú politiku, ktorá upravuje vykonávanie regulácie v sieťových odvetviach (elektroenergetike, plynárenstve, teplárenstve a vodárenstve) počas určeného regulačného obdobia. Rada schvaľuje aj návrhy dohôd o vzájomnej spolupráci s regulačnými orgánmi členských štátov Európskej únie, správu o činnosti úradu, ročnú účtovnú závierku úradu ale aj rozhoduje v odvolacom konaní okrem rozhodnutí o uložení pokuty. Návrh novelizácie zákona o regulácii v sieťových odvetviach pripravili aj poslanci SaS , Karol Galek a Jana Kiššová. Zákon predložili do NR SR už druhýkrát, prvýkrát tak urobili ešte v máji minulého roka. Druhýkrát tak urobili 24. marca 2017. V ich návrhu chcú poslanci upraviť postavenie Úradu pre reguláciu sieťových odvetví (ÚRSO) ako celku a zabezpečiť väčšiu transparentnosť procesu regulácie v sieťových odvetviach. Poslanci v zákone navrhujú oddelenie ÚRSO od Rady úradu. Doteraz obom úradom šéfoval Jozef Holjenčík, ktorý po kauze s vysokými cenami energií z oboch funkcií odstúpil. Okrem toho požadujú zriadenie predstavenstva úradu ako kolektívneho orgánu na čele úradu, zmeniť podmienky členstva v predstavenstve úradu a rade, a rovnako aj zmeniť spôsob menovania členov predstavenstva úradu a rady. Podľa Galeka by štát mal vytvoriť podmienky pre nezávislú reguláciu, ale nemal by do nej zasahovať. Rovnako aj Peter Žiga, súčasný minister hospodárstva, sa v relácii Téma dňa pre TA3 vyjadril, že na zmene oddelenia aj s koalíciou, pracujú. "Dohodli sme sa na tom, že ÚRSO bude oddelený od Regulačnej rady. Túto legislatívu v tejto chvíli pripravujeme,“ uviedol. Podľa Žigu " Po zrelej úvahe koalícia dospela k dohode, že na rozdiel od súčasnosti získa právomoci vymenovať predsedu ÚRSO vláda SR. Dôvodom je to, v praxi sa ukázalo, že najväčšiu politickú zodpovednosť za kroky úradu nesie vláda. Je preto náležité a logické, aby niesla aj plnú zodpovednosť za jeho menovanie, ". Prezident SR podľa neho získa právomoc menovať predsedu Regulačnej rady ÚRSO, ktorá bude plniť funkciu kontrolného a odvolacieho orgánu. ÚRSO bude podľa ministra mať okrem predsedu aj dvoch podpredsedov, aby sa mohla uplatňovať kontrasignácia. " Predseda teda nebude rozhodnutiami rozhodovať sám, ale bude musieť byť podpísaný aj jeden z podpredsedov. Cenové rozhodnutie bude mať platnosť až po kontrasignácii jedným z podpredsedov ," informoval. Kvalifikačné predpoklady na post pri výbere predsedu ÚRSO zostávajú podľa neho nezmenené. Vládny návrh novelizácie zákona bol v čase overenia tohto výroku v medzirezortnom pripomienkovom konaní. Dátum zverejnenia analýzy: 20.03.2017 Naspäť Nahlásiť chybu

zákona
novele
.docx
zákon
významným
SaS
máji
Druhýkrát
Téma dňa
Podľa


Ja som v minulej relácii citoval napr. nesplnené sľuby, ktoré dal pán Machaj, ktorý teda niečo sľuboval a ani zďaleka sa to nenaplnilo, napr. že malo byť rozhlasový okruh, niečo ako 24 alebo rádioaktuál, tzn. čiste spravodajský, nič také sa nestalo.

Bývalý generálny riaditeľ RTVS Ľuboš Machaj pred svojím verejným vypočutím sľuboval vytvorenie spravodajsko-publicistického kanálu do roku 2026. Pôvodne malo Majachajove funkčné obdobie trvať do od roku 2022 do roku 2027, zatiaľ tak z neho uplynuli len 2 roky z 5. Vo funkcii generálneho riaditeľa však zrušením RTVS a zriadením STVR skončil už v tomto roku. Plány projektu doposiaľ neuskutočnil, pôvodne prezentoval ich naplnenie až na nasledovné roky. Výrok preto hodnotíme ako zavádzajúci.

Roman Michelko 21. júna v diskusnej relácii Pozrime sa na to na TA3 prezentoval „projekt pána Machaja,“ v ktorom malo byť okrem iného uvedené, „že má byť špeciálny rozhlasový spravodajský okruh niečo ako Aktual alebo teda 24-ka rozhlasová, nič sa nedialo“ ( 27:50 ).

Odkazuje pritom na Projekt riadenia a rozvoja rozhlasu a televízie Slovenska rokoch 2022-2027, ktorý vypracoval Ľuboš Machaj pred verejným vypočutím na post nového generálneho riaditeľa RTVS v roku 2022. Uvádza v ňom, že „do roku 2026, kedy bude rozhlas oslavovať svoju storočnicu, by som chcel spustiť aj spravodajsko-publicistický kanál. Jeho náplňou budú predovšetkým spravodajské vstupy každých 30 minút a rozsiahlejšie, analytickejšie diskusie. Pracovný názov by mohol byť Rádio 24. Obsah by sa tvoril v úzkom prepojení s televíznym spravodajstvom. V prvej etape by svoj program rozhlasová 24ka vysielala v online priestore a cez digitálne vysielače. Tu by sa mohli realizovať aj mladší, prichádzajúci redaktori, ktorí by sa potom uplatnili aj na ostatných programových službách“ ( .pdf , s. 21).

Ľuboša Machaja 30. júna 2022 zvolili poslanci za nového generálneho riaditeľa RTVS. Vo funkcii vystriedal Jaroslava Rezníka, ktorý pôsobil ako generálny riaditeľ RTVS od roku 2017 jedno funkčné obdobie. Machaj mal byť podľa pôvodného zákona o RTVS vo funkcii do roku 2027.

Schválením vládneho návrhu zákona o zrušení RTVS a vzniku STVR zanikla tiež Machajovi funkcia generálneho riaditeľa RTVS ( .pdf , s. 25).

Machaj v projekte avizoval vytvorenie spravodajsko-publicistického kanálu do roku 2026, vo funkcii generálneho riaditeľa však skončil v roku 2024. Plány projektu doposiaľ neuskutočnil, pôvodne opisoval ich naplnenie až na nasledovné roky. Výrok preto hodnotíme ako zavádzajúci.

relácii 27:50 Projekt .pdf zvolili vystriedal zákona Schválením .pdf


A viete čo je najpikantnejšie? Že tieto DSS-ky vlastnené práve tými akože nezodpovednými bankami nakúpili cenné papiere našich sporiteľov v Grécku, Španielsku, Taliansku, Portugalsku vo výške 360 miliónov eur.

Pravda: M. Maďarič zrejme cituje finančnú vystavenosť slovenských DSS. Podľa Analýzy finančného sektora za rok 2009 (s. 79) spísanou NBS sú slovenské DSS finančne vystavené voči rizikovým štátom Eurozóny (Španielsku, Portugalsku, Grécku, Írsku, nie Taliansku!) v objeme 340 mil. Eur. Hoci číslo a ani štáty nie sú v podaní ministra kultúry úplne presné, zohľadňujeme ho v rámci tolerancie za pravdivé.

Analýzy finančného sektora za rok 2009


Ja ten príklad s pani Radičovou opakujem tisíckrát. Pán redaktor, keby som ja dal niekomu 300-tisíc z mojej rezervy, v tom čase bolo jasné, že ten kto tu rezervu berie, bol niekoľkonásobne odsúdený za daňové trestné činy a potom môj poradca na úrade vlády vo vedľajšej miestnosti si vypýta 10% z tejto sumy, veď zbúrate buldozérmi všetci Národnú radu.

" ŠTS obom odsúdeným zamietol žiadosti o odklad výkonu trestu odňatia slobody a nariadil im obom termín nástupu do výkonu trestu na 21. 9. 2015 . Zároveň im umožnil zaplatiť peňažné tresty v desiatich splátkach, každú po sume 1500 eur, " uviedla dnes pre TASR hovorkyňa ŠTS Katarína Kudjáková.

" Ide o trestný čin nepriamej korupcie spolupáchateľstvom. Bolo to dokonané, lebo páchatelia využili svoj vplyv na expremiérku Radičovú. Nie je mysliteľné presvedčovať súd, že toto bolo legálne. Nešlo o žiadnu odmenu, ale o úplatok. Išlo o veľmi nechutnú korupciu. Obžalovaní neoľutovali nič, len to, že sa im na to prišlo ," zdôraznil vtedy okrem iného vtedajší predseda senátu NS SR Karabín. Právoplatne odsúdení sú aj stavebník Peter Kňazík a sprostredkovateľ Pavol Prečúch. Dostali deväť a šesť mesiacov s ročnou podmienkou.

Na prestavbu a rekonštrukciu Národného športového areálu v Osrblí bolo vyčlenených spolu 1,6 milióna eur z ministerstva školstva a rezervy predsedníčky vlády.

Milión
areálu
nepriamej korupcie
pozícií
roka
2015
prestavbu


...miesto toho si zobrali (Sieť a Most-Híd, pozn.) dopravu a životné prostredie, tam, kde je najviac eurofondov.

Najviac prostriedkov z európskych fondov v súčasnom plánovacom období 2014-2020 prerozdeľuje Ministerstvo dopravy, vo vedení ktorého bude nominant Siete. Rezort s druhým najvyšším objemom prostriedkov z eurofondov je Ministerstvo pôdohospodárstva , na ktorého čele bude stáť nominant SNS a na treťom mieste sa nachádza Ministerstvo životného prostredia, ktoré obsadí Most-Híd. Spomínané rezorty sú tak skutočne medzi tými, kam smeruje najviac financií z EÚ, výrok preto hodnotíme ako pravdivý. Slovensko môže v rokoch 2014-2020 čerpať z európskych fondov (Kohézny fond a štrukturálne fondy, Európsky poľnohospodársky fond pre rozvoj vidieka a Európsky námorný a rybársky fond) prostriedky dokopy vo výške 15,3 mld. eur. Najväčšia časť týchto prostriedkov má byť prerozdelená v rámci operačného programu Integrovaná infraštruktúra, ktorého riadiaci orgán je Ministerstvo dopravy. Jedná sa celkovo o 3,967 mld. eur. Operačný program (OP) s druhou najvyššou alokáciou zdrojov je OP Kvalita životného prostredia. Riadiacim orgánom tohto operačného programu je Ministerstvo životného prostredia a výška alokácie je 3,157 mld. eur ( .pdf , s.65). Ministerstvo pôdohospodárstva však v rámci európskych fondov disponuje dokopy prostriedkami až vo výške 3,316 mld. eur. Ministerstvo je riadiacim orgánom pre Integrovaný regionálny OP, Program rozvoja vidieka i pre Rybné hospodárstvo. Na čele Ministerstva dopravy, výstavby a regionálneho rozvoja bude nominant strany Sieť. Nominanti strany Most-Híd budú riadiť Ministerstvo životného prostredia a Ministerstvo spravodlivosti. SNS bude okrem rezortu pôdohospodárstva riadiť aj Ministerstvo školstva a Ministerstvo obrany. Aktuality.sk ponúkajú prehľad rozdelenia eurofondov, ktorý zdieľal aj Igor Matovič. Toto rozdelenie tiež potvrdzuje, že na druhom mieste v množstve financií je Ministerstvo pôdohospodárstva. Dátum zverejnenia analýzy: 21.03.2016 Naspäť Nahlásiť chybu

plánovacom období

Ministerstvo pôdohospodárstva

15,3 mld. eur.

3,967 mld. eur.

.pdf

3,316 mld. eur.

Ministerstvo životného prostredia

SNS

Aktuality.sk

zdieľal


Vy buď dáte kandidáta (na post šéfa NKÚ - pozn.), ktorý získa 25 hlasov opozície alebo dáte kandidáta, ktorého stiahnete predtým, ako príde k tajnej voľbe.

Podobný výrok sme overovali už aj v minulosti. ( O minút 12,, 7. apríla 2013 a Na telo, 9. jún 2013 ): Robert Fico nehovorí pravdu, keďže vo všetkých uskutočnených voľbách hlasovalo za kandidáta opozície 53, 63, 59 a 39 poslancov. Vyplýva to zo stenografických prepisov schôdzí NR SR z 26.7.2012 , 18.9.2012 , 11.12.2012 a 14. 3. 2013 . Keďže išlo o tajnú voľbu, nie je možné jednoznačne určiť, koľko z týchto hlasov bolo opozičných a koľko koaličných - avšak i za predpokladu, že strana SMER-SD dodržala svoj prísľub a vždy hlasovalo za opozičného kandidáta aj 10 poslancov SMERu-SD, vždy hlasovalo za kandidáta viac ako 25 opozičných poslancov.

O minút 12,, 7. apríla 2013

Na telo, 9. jún 2013

14. 3. 2013

informuje

informoval


Doteraz fungoval špeciálny program takzvanej technickej pomoci bankám gréckym, aby grécka banka mala, grécke banky mali dostatok hotovosti na výbery a podobne. A toto realizovala Európska centrálna banka. Toto napríklad padne po tridsiatom, čiže bude málo hotovosti.

Program núdzového financovania-Emergency Liquidity Assistance( .pdf ) je finančná pomoc bankám, ktorej realizátorom je Európska centrálna banka.

.pdf ČTK BBC článok rozhodnutie Reuters


Že nemusíme kupovať napríklad autá pre ústavných činiteľov, len preto, lebo oni ich nakúpili toľko, a bola kríza. Boli iné vlády, ktoré sa nemuseli uchyľovať k opatreniam, ktoré boli čistým plytvaním. Napríklad v porovnaní s Českou republikou.


Toto nie je náš problém, aké ceny si dohodnú Rusi s Ukrajinou, my sme si svoje ceny dohodli, sú nižšie

Gazprom oficiálne nezverejňuje ceny za ktoré dodáva plyn do jednotlivých európskych krajín. Priemerná cena za 1000m3 sa v roku 2013 pohybovala na úrovni nad 380 dolárov. Podľa dostupných údajov bola táto cena pre Slovensko v roku 2012 429 dolárov, čiže nižšia ako čiastka, ktorú dnes platí Rusku Ukrajina (485 dolárov). Podľa informácií zo začiatku roka 2013, ceny plynu z Ruska sa v tom roku mali znižovať, no nie je známe, koľko Slovensko platí za plyn od Gazpromu v roku 2014. V marci 2014 agentúra SITA tiež uverejnila správu o ďalšom znižovaní cien, no tiež neuviedla presnú sumu, keďže " Slovenskí plynári však nechceli konkretizovať za akú cenu budú po novom nakupovať od ruského energetického gigantu plyn. "

údajov informácií správu


Nie, nie, nie, čo sa týka silových rezortov, tam sa nič nemení zatiaľ, ale rezorty silové majú za úlohu pripraviť isté zmeny, pretože ten systém fungovania vlastne toho najmä dôchodkového systému v silových rezortoch je dlhodobo neudržateľný, ale chceme to robiť tak, že tie zmeny sa budú týkať len tých nových, ktorí prídu, aby sme jednoducho nemenili pravidlá hry pre tých, ktorí už vstúpili do silových rezortov, čiže táto reforma nerieši silové reformy ani sa nedotýka.

Návrh koncepcie reformy daňovo-odvodového systému, zverejnenej Ministerstvom financií dňa 11. apríla 2011, si môžete prečítať tu (.pdf). Krátke zhrnutie si viete prečítať tu (.doc). V návrhu je uvedené: "Základné predpoklady a myšlienky návrhu zmien daňovo - odvodového systému: - sociálne a zdravotné poistenie osôb, na ktoré sa viažu právne predpisy silových rezortov , sa v tejto fáze reformy nebude upravovať . Sadzby sociálneho a zdravotného poistenia sa po zavedení superhrubej mzdy iba technicky prepočítajú tak, aby reflektovali súčasnú výšku poistného vypočítaného z hrubého príjmu dotknutej osoby. Tento spôsob prepočtu bude garantovať, že daňovo-odvodové zaťaţenie týchto osôb sa nezmení. Odstránia sa však najväčšie deformácie a nespravodlivosti dnešného systému. Uvedené bude riešené v osobitnom materiáli, ktorý bude predkladať MO SR;"

tu tu


To je v priamom rozpore s euroústavou, porušuje sa tým článok 126, ktorý zakazuje financovanie štátneho dlhu prostredníctvom emisnej banky a napriek tomu to najvyššia osoba urobila. (hovorí o vyhlásení Maria Draghiho, že ECB v prípade potreby skúpi dlhopisy všetkých krajín eurozóny, pozn.)

Richard Sulík sa síce odvoláva na nesprávny clánok Zmluvy o fungovaní EÚ (dalej len ZFEÚ, pozn.), ktorý pojednáva o niecom inom, ako tvrdí on. Rozhodujúca je však v tomto prípade skutocnost, že na rozpor s euroústavou v prípade vykupovania dlhopisov štátov Európskou centrálnou bankou existujú rôzne názory a v case vyslovenia výroku nebol Európskym súdnym dvorom vydaný verdikt v tejto otázke. Opak toho co tvrdí R. Sulík vyplýva napríklad z analýzy Benoîta Cśurého. Nemecký Ústavný súd naopak tvrdí, že takýmto konaním by ECB prekracovala svoje kompetencie. Výrok preto hodnotíme ako neoveritelný. R. Sulík odkazuje na stanovisko Maria Draghiho (šéf ECB) z tlacovej konferencie z dna 6. septembra 2012, kde Draghi uviedol druhé kolo nákupov dlhopisov krízových krajín eurozóny. Richard Sulík sa však nesprávne odvoláva na clánok 126 ZFEÚ (str. 96). Clánok 126 pojednáva o nadmernom štátnom deficite a o procese opatrení voci štátu s nadmerným štátnym deficitom. O vymedzení financovania dlhu prostredníctvom emisnej banky pojednáva clánok 123 , kde sa píše: " Precerpávanie úctov ci získavanie iného druhu úveru v Európskej centrálnej banke alebo v centrálnych bankách clenských štátov (dalej len „národné centrálne banky“) v prospech inštitúcií, orgánov, úradov alebo agentúr Únie, ústredných vlád, regionálnych, miestnych alebo iných verejných orgánov, iných subjektov spravovaných verejným právom alebo verejnoprávnym podnikom clenských štátov je rovnako zakázané ako priame odkúpenie ich pohladávok alebo dlhov národnými centrálnymi bankami alebo Európskou centrálnou bankou ." Treba podotknút, že zatial neboli vykúpené žiadne dlhopisy v rámci programu OMT (Outright monetary transactions - Priame monetárne transakcie). Vyplýva to z clánkov MarketWatch , Reuters a BNY Mellon - " plán OMT nebol nikdy použitý" (vlastný preklad, pozn.). Aj z tohto dôvodu možno hovorit len hypoteticky o tom, ci by ohlásené skupovanie dlhopisov bolo v rozpore so ZFEÚ. Ako sme už v úvode naznacili, existujú rôzne pohlady na to, ci by takéto skupovanie dlhopisov bolo v rozpore so ZFEÚ. Na jednej strane, Benoît Cśuré ( Clen Výkonnej rady ECB) vo svojom príspevku hodnotí práve porušenie Clánku 123 ZFEÚ, pricom podla jeho názoru, "Ciel a dizajn OMT sú v plnom rešpekte s požiadavkami clánku 123." Zdôraznuje dva prvky OMT, ktoré ich dávajú do pozície, že sú v súlade s clánkom 123, a to je ich "podmienenost a odôvodnenie" . Uzatvára to zdôvodnením, "Vytvorením správneho prostredia a poskytnutím vhodných podnetov pre vlády, aby zacali konat v súlade so zabezpecením fiškálnej solvencie, OMT vytvárajú podmienky pre potvrdenie režimu monetárnej dominancie, co je vlastnou podstatou Zmluvy." (vlastný preklad, pozn.) Na strane druhej, sa k celej záležitosti vyjadril aj nemecký Ústavný súd, ktorý tvrdí, že takýmto konaním by ECB, významne prekracovala svoje kompetencie. Nemecký Ústavný súd odvoláva práve na clánok 123 ZFEÚ. Je teda skôr otázkou právneho názoru, ci by skupovanie dlhopisov bolo v rozpore so ZFEÚ, faktom však ostáva to, že ak by to bolo v rozpore so ZFEÚ, bolo by to v rozpore s clánkom 123 a nie 126 ako tvrdí R. Sulík. Dátum zverejnenia analýzy: 24.04.2014 Naspäť Nahlásiť chybu

stanovisko
ZFEÚ
MarketWatch
Reuters
BNY Mellon
Clen
príspevku
vyjadril
odvoláva


Vláda pripraví nové pravidlá ochrany prírody a prehodnotí sieť chránených území v súlade s medzinárodnými záväzkami a zabezpečí opätovné vyhlásenie a zonáciu chránených území v záujme dotvorenia jednotnej národnej a medzinárodnej sústavy rôznych chránených území rešpektujúc súčasné podmienky a záujmy udržateľného rozvoja regiónov, vrátane národných parkov a európskej sústavy Natura 2000.

Je pravdou, že vláda prijala nové pravidlá ochrany prírody a chránených území v súlade s medzinárodnámi záväzkami. Deje sa tak taktiež v súlade s európskou sústavou Natura 2000. Čo sa však týka zonácie chránených území, nemožno povedať, že by boli dotiahnuté do konca. Dokončenie stále priebehajúcich zonácií Slovenského raja a TANAPu boli avizované už niekoľkokrát počas súčasnej vlády SR, pričom posledné odhady pre obe zonácie boli vytýčené pre koniec roka 2015. Podľa najnovších informácií je však zrejmé, že zonáciu preberie ďalšia vláda. Sľub hodnotíme ako čiastočne splnený.

Novela zákona č. 543/2002 Z. z. o ochrane prírody a krajiny prijatá 29. novembra 2013 s účinnosťou od 1. januára 2014 hovorí o tom, že národné parky, chránené krajinné oblasti, chránené vtáčie územia, prírodné rezervácie a chránené areály po novom vyhlasuje vláda SR. Cieľom je efektívnejšia a účinnejšia ochrana prírody s dôrazom na dohodu s vlastníkmi pozemkov v chránených územiach. Systém kompenzácie zahŕňa zámenu pozemkov, zmluvnú starostlivosť, výkup či nájom pozemkov a náhradu za obmedzenie bežného obhospodarovania. Envirorezort chce touto novelou získať efektívnejšie nástroje na dokončenie zonácie národných parkov.

Pozostáva z "chránených vtáčích území vymedzených podľa smernice o ochrane voľne žijúceho vtáctva (Európskeho parlamentu a Rady 2009/147/ES z 30. novembra 2009 - kodifikované znenie smernice) a území európskeho významu vymedzených podľa smernice o ochrane biotopov (smernica Rady 92/43/EHS z 21. mája 1992). K januáru 2014 bolo vymedzených spolu 27 221 chránených vtáčích území a území európskeho významu, z toho 26 753 suchozemských (tieto pokrývajú 18,16 % výmery Európskej únie). Slovenská republika prispela do Natura 2000 41 chránenými vtáčími územiami a 473 územiami európskeho významu." ( MŽP SR )

Na Slovensku je legislatívnym nástrojom na hodnotenie plánov a projektov na územia Natura 2000 zákon O ochrane prírody a krajiny ( § 28 zákona č. 543/2002 Z.z. v znení neskorších predpisov) a zákon O posudzovaní vplyvov na ŽP ( č. 24/ 2006 Z.z. )

Štátna ochrana prírody SR (ŠOP SR) spracovala v roku 2014 Metodiku hodnotenia významnosti vplyvov plánov a projektov na územia sústavy NATURA 2000 v Slovenskej republike, ktorá obsahuje štruktúru a základné princípy pre tzv. primerané posúdenie vplyvov plánov a projektov na územia sústavy Natura 2000.

V októbri 2014 varovali vedeckí pracovníci vládu pred masovým budovaním v Tatrách, ktoré podľa nich ohrozuje kľúčové prírodné procesy a biodiverzitu. "8 vedeckých pracovníkov z oblasti biológie a ekológie sa podpísalo pod otvorený list, ktorým vyzvali vládu SR, aby sa viac zamerala na problematiku ochrany prírody a aktívne spolupracovala s odborníkmi. Príslušné orgány štátnej správy často podľa ochranárov konajú neefektívne. Za kľúčový tu považujú nový návrh zonácie Tatier založený na poznatkoch a prácach vedeckých pracovníkov." (SME.sk)

Novela
ochrane
hovorí
zmenil
platné
Natura 2000
sopsr.sk
Pozostáva
MŽP SR
Slovensku
§ 28 zákona č. 543/2002 Z.z.
č. 24/ 2006 Z.z.
Metodiku
októbri
odkladanie
januári
nemala
nemá


Vláda pripraví novú komplexnú právnu úpravu exekučných konaní s cieľom zefektívniť vymáhanie pohľadávok pre veriteľov a zároveň poskytnúť základným právam dlžníka primeranú ochranu. Na tieto účely vláda v novej právnej úprave ustanoví jednoznačný spôsob a rozsah určovania výšky trov exekúcie a zavedie procesné pravidlá umožňujúce rýchlejšiu a funkčnejšiu vymožiteľnosť právom chránených nárokov.

Tento sľub tretej vlády Roberta Fica začalo plniť Ministerstvo spravodlivosti pomerne rýchlo. Na jeseň roku 2016 bola parlamentu predložená právna úprava týkajúca sa problematiky. Vláda v nej navrhovala zmenu Exekučného poriadku v rámci sľubu, ktorý voličom dala. Novela nadobudla účinnosť 1. apríla 2017 a ku tomuto dňu môžeme považovať sľub za splnený. Novela Exekučného poriadku (zákona 233/1995 o súdnych exekútoroch a exekučnej činnosti) bola predložená Ministerstvom spravodlivosti 20. októbra 2016 a prijatá 29. novembra 2016, veľkou väčšinou (128) poslancov. Ministerstvo v rámci novely zohľadnilo aj požiadavky opozičného hnutia Sme rodina. V zmysle novely sú prijaté zmeny naplno účinné v praxi od 1. apríla 2017. Pri orientovaní sa v problematike a vo výrazných zmenách oproti predchádzajúcemu právnemu stavu sme vychádzali najmä z článku na portály najpravo.sk, ktorý sa problematike venuje jednoducho a presne. Jedným z kľúčových bodov zákona je zriadenie jediného exekučného súdu v Slovenskej republike, ktorý bude mať výlučnú kauzálnu príslušnosť na vybavovanie exekučnej agendy a ktorým by sa podľa návrhu zákona mal stať Okresný súd Banská Bystrica. Tento súd by mal so súdnym exekútorom v kontexte zákona o e-Governmente komunikovať výhradne elektronicky, vrátane elektronického doručovania súdnych rozhodnutí a všetkých písomností súdu. V porovnaní s minulým právnym stavom, kedy si súdneho exekútora pre výkon exekúcie vyberá oprávnený, predstavuje zásadnú zmenu zavedenie náhodného výberu súdneho exekútora pre každé exekučné konanie.Výnimku z režimu náhodného prideľovania vecí by mal predstavovať prípad, kedy je podaný návrh na vykonanie exekúcie proti povinnému, proti ktorému je vedená exekúcia, v ktorej už súd udelil poverenie niektorému z exekútorov. V takom prípade sa každá ďalšia exekučná vec proti tomu istému povinnému pridelí tomu exekútorovi, ktorý už vykonáva skôr začatú exekúciu. Zmyslom spájania viacerých exekúcií proti jednému povinnému u jedného súdneho exekútora je zníženie nákladov exekúcie a vytvorenie predpokladov pre zahájenie procesu oddlženia alebo vyhlásenie konkurzu na majetok povinného ako dlžníka. Vo vzťahu veriteľa a dlžníka je vidieť posun najmä v dvoch nasledovných bodoch. Navrhujú sa zaviesť pravidlá pre určovanie preddavkov na trovy exekúcie tak, aby mal oprávnený od začiatku exekúcie jednoznačnú vedomosť o tom, „ koľko ho bude exekúcia stáť “, a to aj v prípade niektorých vybraných spôsobov jej vykonania, ktoré si vyžiadajú tzv. ďalší preddavok alebo v prípade zastavenia exekúcie pre nemajetnosť povinného. Zároveň sa tiež navrhujú stanoviť jednoznačné pravidlá pre rozhodovanie o trovách exekúcie všetkých účastníkov exekučného konania vrátane súdneho exekútora a vo vzťahu k exekútorovi sa navrhuje zaviesť paušálne odmeňovanie, v zmysle ktorého bude mať súdny exekútor nárok na vopred známu , jasne určenú a teda predvídateľnú paušálnu odmenu a paušálne výdavky. Tým dôjde aj k odbremeneniu súdov od enormného množstva prípadov, v ktorých je v súčasnosti potrebné rozhodovať o trovách exekúcie. Dôležité je najmä, že odmena exekútora,už nebude viac môcť presiahnuť výšku vymáhaného nároku. Návrh na vykonanie exekúcie bude možné podať len elektronickými prostriedkami, prípadne u súdneho exekútora. Exekučné konanie a jednotlivé procesné úkony budú vo veľkej miere budované na elektronických formulároch, ktoré účastníka konania prevedú samotným procesom a v konečnom dôsledku do značnej miery aj eliminujú vady a chybovosť ich podaní. Súdny exekútor a exekučný súd budú vzájomne komunikovať výlučne elektronicky . Ďalšou novinkou v rámci právnej úpravy je možnosť dlžníkov požiadať o odklad exekúcie zo sociálnych dôvodov, napríklad v ťažkej životnej situácii, ktorá im výrazne sťaží alebo znemožní plniť si záväzky vyplývajúce z exekúcie. Pre pestrosť uvedieme aj pohľad na vec súdneho exekútora JUDr. Petra Kunu: " touto schválenou zmenou budú do značnej miery ťahať za kratší koniec samotní veritelia, ktorí nemajú uspokojené svoje zákonné nároky o ktoré neraz bojovali aj niekoľko rokov v samotnom sporovom konaní, čí štát v postavení veriteľa, ktorému bude chýbať značná časť tohto “príjmu” v štátnej pokladnici, na ktorý sa búdu musieť poskladať práve tí občania, ktorí si svoje dlhy a záväzky plnia riadne a včas. " Dátum zverejnenia analýzy: 23.04.2017 Naspäť Nahlásiť chybu

predložená (128) opozičného účinné článku odmena novinkou pohľad


...ste museli dá sa povedať pohroziť HZDS, ak podporí Urbániho návrh ohľadne zdravotných poisťovní, tak to bude mať ďalekosiahle dôsledky na vôbec fungovanie koalície.

Napríklad Pravda.sk (zo zdrojov SITA, ČTK, TA3 a Pravdy) uviedla, že predseda vlády Robert Fico pred hlasovaním o novele zákona o zdravotných poisťovniach pohrozil koaličným partnerom. Vyhlásil, že keby parlament prijal pozmeňujúci návrh poslanca z ĽS- HZDS MIlana Urbániho, vyvodil by prísne dôsledky pre hrubé porušenie koaličnej zmluvy.

Pravda.sk

SITA


Budovanie centier odborného výskumu a vzdelávania , (...) 5 takýchto centier je u nás už vytvorených a ďalších 5 aj pre stavbárske SOŠky je už pripravený takýto model.

V skutočnosti je v Nitrianskom kraji plánovaných niekoľko centier odborného výskumu a vzdelávania, avšak našli sme iba zmienky o 8 takýchto centrách, pri čom iba 3 z nich sú už momentálne otvorené. Výrok hodnotíme ako nepravdivý. Podarilo sa nám dohľadať, že nasledovné tri centrá už boli zriadené: - Centrum odborného vzdelávania a prípravy v oblasti CNC technológií v Nitre (TASR, 9.september 2013 ). - Centrum odborného vzdelávania a prípravy v oblasti cestovného ruchu, hotelových služieb a obchodu so sídlom v Nových Zámkoch ( sme.sk ). - Centrum odborného vzdelávania a prípravy v strojárstve v Šuranoch. Ďalej sa podľa zámeru Regionálnej stratégie výchovy a vzdelávania podnikajú prvotné kroky k zriadeniu ďalších centier, a to menovite: - Centra odborného vzdelávania a prípravy v stavebníctve v Nitre, - Centra odborného vzdelávania a prípravy v potravinárstve a gastronómii v Nitre. , - Centra odborného vzdelávania a prípravy v poľnohospodárstve v Leviciach, - Centra odborného vzdelávania a prípravy pre nábytkárstvo a drevárstvo v Topoľčanoch. Pripravuje sa aj centrum vzdelávania zamerané na strojárstvo v Tlmačoch. V médiách však neexistujú žiadne informácie o tom, že by niektoré z týchto centier už boli zriadené. Posledné správy hovoria o tom, že niektoré z týchto centier sú takmer pripravené a čoskoro budú otvorené. Vzhľadom na to, že otvorenie prvých troch centier sprevádzal veľký záujem médií je veľmi pravdepodobné, že tieto centrá teda ešte otvorené neboli. Dátum zverejnenia analýzy: 05.11.2013 Naspäť Nahlásiť chybu

9.september 2013

sme.sk

Centrum

centrum


Ja by som nehovoril o poučení, pretože nie som si vedomý, že by sme viedli negatívnu, ťažko niekedy identifikovať, kto si čo objedná, ale jedno je isté, že naši kandidáti sa snažili presadiť buď doterajšími výsledkami alebo ponukou vlastného programu ako povedzme pani Táňa Rossová v Starom Meste, ktorá sa stala prvý krát starostkou.

V predvolebnej kampani sa objavili aj prvky negatívnej kampane . Milana Ftáčnika jeho odporcovia vykreslili ako nesvojprávnu bábku, ktorú ovláda šéf Smeru, objavili sa tiež nápisy ako: „sympatický komunista je nebezpečnejší ako nesympatický“. Takéto bilbordy však neboli podpísané, a teda nevieme s istotou určiť, kto je ich autorom. Takisto aj väčšina ďalších prvkov antikampane bola anonymná.

negatívnej kampane
antikampane


...pán minister hovorí, že naďalej teda 20 % rómskej populácie z tých osád tvorí 80 % kriminality, čo je inak Paretovo pravidlo.

Čísla, ktoré uvádza Nicholsonová ako Paretovo pravidlo sa skutočne približujú tým, ktoré Kaliňák povedal v prejave v Krompachoch. Výrok hodnotíme ako pravdivý. 10. januára 2017 minister vnútra Robert Kaliňák a prezident Policajného zboru SR Tibor Gašpar predstavili hlavné body zákona o potláčaní kriminality v osadách. Robert Kaliňák sa počas svojho prejavu vyjadril nasledovne: „Napríklad v krompašskom obvode tvorí rómska komunita približne 26 percent obyvateľov a na trestnej činnosti sa podieľajú 70 až 80 percentami a toto je vec, ktorá sa musí zmeniť. Musíme robiť túto štatistiku, aby sme rómsku kriminalitu mohli eliminovať.“ Paretovo pravidlo spomenuté Nicholsonovou je princíp pomenovaný podľa talianskeho ekonóma a sociológa Vilfreda Pareta, ktorý zistil, že v 19. storočí celkovo 20 % jedincov vlastnilo 80 % bohatstva. Neskôr Vilfred Pareto vykonal množstvo výskumov v rôznych krajinách a zistil, že pravidlo 80:20 sa vzťahuje na mnohé iné oblasti. Podstatou tohto pravidla je, že vo všeobecnosti 20 % príčin spôsobuje 80 % výsledkov. Dátum zverejnenia analýzy: 22.01.2018 Naspäť Nahlásiť chybu

vyjadril pravidlo


Tento zákon určuje minimálnu výšku základnej zložky mzdy. Minimálnu výšku základnej zložky mzdy, to znamená z celkovej mzdy to predstavuje v našich zariadeniach zhruba 80 %, v zariadeniach VÚC-kárskych 70 alebo 65 %.

Viliam Čislák hovoril o novele Zákona o poskytovateľoch zdravotnej starostlivosti zdravotníckych pracovníkoch, stavovských organizáciách v zdravotníctve, ktorá bola schválená v novembri 2015. Zmeny v zákone majú byť platné od 1. januára 2016. Výrok hodnotíme ako pravdivý.

578/2004 odhlasovala zákone upraviť


Stala sa v minulosti chyba, mrzí nás to, ale stala sa z dôvodov, ktoré sme x krát vysvetlili. Vznikla nová strana, nemala si od koho požičať. Banky nepožičiavali.


Pán Fico povyhadzoval z kandidátky Smeru Flašíkových ľudí práve kvôli tomuto (že si mal Flašík nechať pre seba časť peňazí, ktoré vybral na stranu Smer pozn.).

Podľa zdrojov zvnútra strany sa v roku 2006 na kandidátku skutočne nedostali viacerí ľudia blízki Fedorovi Flašíkovi. O funkcie prišli aj v predsedníctve - vrátane Moniky Beňovej. Napriek vážnym podozreniam o financovaní strany Smer, ktoré odhalila uniknutá nahrávka podobná spisu Gorila, však v tomto momente neeexistujú dôkazy o tom, že Fedor Flašík pre stranu vybral peniaze a potom si ich nechal. Tvrdenie preto považujeme za neoveriteľné. Novinár Marek Vagovič v knihe „Vlastnou hlavou” píše, že pred voľbami 2006 sa Robert Fico stretol s jemu blízkymi ľuďmi v Smere. „B oli tam Igor Federič, Jozef Magala, Miroslav Číž, Robert Madej a Boris Zala. V priebehu pár hodín prekopali kandidátku a vyhodili z nej Flašíkových ľudí,“ cituje Vagovič zdroj z prostredia strany. Po voľbách 2006 ľudia blízki Fedorovi Flašíkovi odišli z predsedníctva strany Smer. Monika Beňová prišla o funkciu podpredsedníčky strany. V analytickom prepise Gorila, ktorý sa na internete objavil v roku 2011, je uvedené , že „ Fico odpovedá, že Fedor vyberal peniaze v mene strany.” Pasáž je spomenutá v debate o „čistiacich procesoch” v Smere. Ústavný súd v minulosti rozhodol , že Slovenská informačná služba vyhotovila nahrávky z akcie Gorila nezákonne. Zároveň ústavní sudcovia v roku 2019 pri inej veci skonštatovali , že „existencia prepisov spisu Gorila je nespochybniteľná (otázka autenticity je inou otázkou)” a „ide o závažnú celospoločenskú tému, ku ktorej médiá musia mať možnosť vyjadrovať sa.” V zvukovej nahrávke, ktorú 16. októbra 2019 dostali viaceré slovenské redakcie, je počuť hlas Roberta Fica ako hovorí, že „ Fedor Flašík vyberal 250 na stranu…” Ďalšia časť vety je nezrozumiteľná. Igor Matovič tvrdí , že Robert Fico na nahrávke povedal, že „Fedor Flašík vybral 250 na stranu a 8 alebo 80 si nechal“. Niekdajší šéf vyšetrovateľov kauzy Gorila Lukáš Kyselica nahrávku označil za „ nahrávku podobnú spisu Gorila”. „Požiadal som znalca, aby fonoskopicky preskúmal hlasy, ktoré sa nachádzajú na uvedenom kľúči, a porovnal ich s inými nahrávkami týchto hlasov, ktoré som zabezpečil ako porovnávací materiál. A výsledok, ktorý som dostal len nedávno, je najvyššia pravdepodobná miera zhody, ktorá sa dá takto vyjadriť,” uviedol Kyselica pre DenníkN. Podľa denníka Smer na tlačovej konferencii spornú vetu o Flašíkových 250 miliónoch spochybnil a pýtal sa novinárov, či je pre nich zrozumiteľná. Na otázky o pôvode a vyúčtovaní sumy strana neodpovedala. Gábor Grendel pre Demagóg.SK 3. decembra 2019 uviedol, že je pochopiteľné, že takéto informácie o tvorbe a okolnostiach vzniku kandidátky Smeru predstavitelia strany nepotvrdia.

cituje odišli prepise uvedené rozhodol skonštatovali dostali počuť tvrdí označil uviedol spochybnil


Kaliňák: No toto nám dá najbližšia budúcnosť absolútne za pravdu, že žiadne diaľnice sa v najbližšom období stavať nebudú, pretože nemajú ako.

Je vypísané verejné obstarávanie NDS na D1. Podľa stránky národnej diaľničnej spoločnosti bolo zastavených približne 100 km výstavby diaľnic, ďalších 95 km sa však stavia ďalej.

verejné obstarávanie NDS
stránky
ďalších


Vynakladáme (v EÚ, pozn.) 400 miliárd eur ročne na energetiku...

Náklady na dodávky na zásobenie EÚ energiou predstavujú podľa údajov Európskej komisie (.pdf, s.10) z roku 2014 aj vyjadrenia viceprezidenta Komisie pre energetiku Maroša Šefčoviča taktiež z konca roka 2014 ročne približne 400 miliárd eur. Podľa analýz Eurostatu viac ako polovica energie EÚ-28 pochádza z krajín mimo EÚ – a tento podiel sa v poslednom desaťročí vo všeobecnosti zvyšuje. Veľká časť tejto energie pochádza z Ruska, ktoré v uplynulých rokoch nezhodami s tranzitnými krajinami ohrozilo dodávky plynu do Európy. Výrok hodnotíme ako pravdivý.

Európskej komisie
vyjadrenia
Eurostatu


Výber daní z príjmov právnických osôb, tam bol výpadok v roku 2011 skoro 100 miliónov eur.

Podobný výrok sme overovali už v relácií Na telo 7. októbra 2012. V roku 2011 ako aj v roku 2012 sa jedná o približne 100 miliónov eur nižší výber DPPO. Výrok P. Kažimíra hodnotíme ako pravdivý. P. Kažimír vychádza z daňovej prognózy (s.2) IFP z 27. septembra 2012. Prognóza znižuje odhad daní z príjmov pre právnické osoby (DPPO). Za rok 2011 bol boli DPPO o 91,3 milióna eur nižšie ako predpokladaný výnos. Na rok 2012 by mal byť výnos z DPPO nižší o približne 97 miliónov eur . Dátum zverejnenia analýzy: 03.12.2012 Naspäť Nahlásiť chybu

Na telo
daňovej prognózy


Máme 110-tisícový úbytok maďarskej menšiny na Slovensku.

Od roku 1991 (sčítanie ľudu) v porovnaní s poslednými údajmi- pre rok 2014 sa zo štatistického hľadiska naozaj jedná o približne 110-tisícový úbytok obyvateľov, ktorí sa identifikujú ako príslušníci maďarskej národnostnej menšiny. Porovnavánie s rokom 1991 používame preto, pretože SMK často hovorí o poprevratovom úbytku občanov hlásiacich sa k maďarskej národnosti, pričom po prevrate, teda po roku 1989, prebehlo sčítanie ľudu v roku 1991. Výrok preto hodnotíme ako pravdivý.

Demagog.SK sa podobnému výroku ohľadne úbytku maďarskej národnostnej menšiny venoval už v roku 2014 počas prezidentských volieb.

Nasledujúca tabuľka ukazuje počet obyvateľov hlásiacich sa k maďarskej národnosti a ich podiel na celkovej populácii v jednotlivých rokoch, kedy prebehli sčítania ľudu a v roku 2014 , z ktorého pochádzajú najaktuálnejšie údaje. Rozdiel medzi rokom 1991 a rokom 2014 skutočne predstavuje približne 110 000.

často výroku 2014


Miguel Anchel Gurría hovorí, že to normatívne financovanie vytvorilo dobrý základ...boli sme pri tom, bolo to za Martina Fronca…

Podobný výrok sme overovali v predvolebnej debate SRo 26. februára 2016. Generálny tajomník OECD Angel Gurría sa vyjadril, že normatívne financovanie je veľmi úspešným výdobytkom. Normatívne financovanie sa zaviedlo za pôsobenia Martina Fronca ako ministra školstva a počas jeho ministrovania v rokoch 2002-2006. Výrok hodnotíme ako pravdivý. Počas návštevy konferencie o školstve 19. februára 2016 v Bratislave povedal komisár OECD José Ángel Gurría, že normatívne financovanie je veľmi úspešným výdobytkom. OECD hodnotí normatívne financovanie na počet žiakov ako dobrý model. Analytici ho dokonca označili za „prehľadný a flexibilný“. "Slovensko sa úspešne zameralo na kvalitu a rovnosť pri prístupe ku vzdelaniu, veľmi silný záujem o medzinárodné štandardy a osvedčené praxe vo vzdelávaní. Normatívne financovanie, zavedené na Slovensku, je veľmi úspešným výdobytkom," povedal generálny tajomník OECD Angel Gurría. Zavedenie normatívneho financovania za ministrovania Martina Fronca overoval Demagog.sk už 17. januára 2016 v relácii V politike . Za Froncovho pôsobenia ako ministra školstva sa zaviedlo tzv. normatívne financovanie , podľa ktorého sa školám prideľovali prostriedky aj podľa počtu žiakov a ktoré sa môže odrážať aj na plate učiteľov. Podľa Ministerstva školstva : " Financovanie základných a stredných škôl je postavené na normatívnom princípe, školy sú financované podľa počtu žiakov a personálnej a ekonomickej náročnosti výchovno-vzdelávacieho procesu v zmysle zákona č. 597/2003 Z.z. o financovaní základných škôl, stredných škôl a školských zariadení v znení neskorších predpisov a nariadenia vlády SR č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov ." Zákon bol prijatý v roku 2003. Úrad vlády SR uvádza, že súčasný poslanec NR SR Martin Fronc (KDH) bol ministrom školstva SR v období od 16. októbra 2002 do 8. februára 2006. Z analýzy, ktorú si ministerstvo v roku 2005 dalo vypracovať, vyplýva , že v tej dobe 63 percent riaditeľov základných a stredných škôl túto reformu financovania regionálneho školstva vnímalo pozitívne. Už vtedy niektorí opatrenie kritizovali s argumentáciou, že menšie školy napriek výborným výsledkom budú nízko ohodnotené. Postupne začala prevládať skepsa, keďže slabé populačné ročníky znamenali, že školy sa prestali sústrediť na kvalitu žiakov, a naberali ich toľko, koľko mohli, aby im podľa normatívu bolo pridelených viac prostriedkov. Normatív je v poslednej dobe kritizovaný a žiada sa jeho zrušenie alebo aspoň navýšenie .

SRo
povedal
normatívne
povedal
V politike
normatívne financovanie
môže
Ministerstva školstva
Úrad vlády SR
vyplýva
navýšenie


Táto vláda ústami premiérky a ministra financií v Bruseli zobrala na seba záväzky týkajúce sa aj zvýšenia eurovalu, ktoré tu doma nevie splniť. To je fakt. To snáď nikto nebude popierať, že vláda v tejto veci stratila väčšinu.

Webnoviny : S navýšením prvého eurovalu vláda podľa premiérky Ivety Radičovej súhlasila, aby zachovala kontinuitu a naplnila zdedený záväzok, a to tak, aby kapacita eurovalu zodpovedala pôvodne dohodnutej sume. "Vláda obidva tieto návrhy väčšinou hlasov schválila,“ uviedla premiérka s tým, že ich nepodporili predstavitelia SaS a minister vnútra Daniel Lipšic (KDH). Premiérka sa následne (24.júna) zúčastnila v Bruseli na zasadnutí Euróskej rady, kde potvrdila svoje vyjadrenia, pričom uviedla: "Schválené vládou (pozn.navýšenie eurovalu), ale nemôžem momentálne zaručiť ratifikáciu v národnej rade.“ Svoje vyjadrenia odôvodnila aj počas tlačovej konferencie po zasadnutí v Bruseli. Tvrdila, že rámcová zmluva o Európskom finančnom stabilizačnom nástroji (EFSF) bola v NR SR schválená naprieč celým politickým spektrom, Slovensko tak má navýšením záruk v eurovale len naplniť svoj záväzok. Z uvedeného vyplýva, že vláda zobrala na seba záväzky týkajúce sa zvýšenia eurovalu a tak ako aj sama Iveta Radičová uviedla v Bruseli, pre túto podporu nevie momentálne zaručiť ratifikáciu v NRSR.

Webnoviny
tlačovej konferencie


Ja len poviem, že za roky 2007-2011 má rozpočet Európskej únie nevyrovnané záväzky vo výške 120 miliárd eur. 120 miliárd eur.

Agentúra Reuters (22. november 2012) informuje o nezaplatených platbách vo výške až 127 miliárd euro v roku 2011. Luxemburský denník Le quotidien informuje, že 3,9% z celkového rozpočtu 130 miliárd eur predstavuje 5,2 mld. Politiky zdravie, rybolov, trvalo udržateľný rozvoj, životné prostredie vykazujú významnú chybovosť 7,7%. Hoci Kollár neuvádza úplne presné číslo nevyrovnaných záväzkov, jeho údaj sa len veľmi mierne odlišuje od skutočnosti, preto tento výrok hodnotíme ako pravdivý. Dátum zverejnenia analýzy: 26.11.2012 Naspäť Nahlásiť chybu

Reuters
Le quotidien


My sme prepustili 20% ľudí ale pani redaktorka, keby ste to hovorili smerom ku mne. Moje ministerstvo vnútra v tom ďalšom čase proste to prepustilo.

Výrok R. Kaliňáka hodnotíme ako nepravdivý, pretože v rokoch 2006 až 2010 neprišlo k prepusteniu 20% ľudí pracujúcich na ministerstve vnútra. Podľa Inštitútu ekonomických a sociálnych štúdii sa veľké prepúšťanie, ktoré avizovala vláda Róberta Fica v roku 2006 nakoniec neuskutočnilo. Ministerstvo vnútra dokonca zaznamenalo nárast (SITA , 11. júna 2010 ) počtu zamestnancov. V roku 2006 bola na ministerstve a v jeho organizáciach zamestnaných 34 808 ľudí a v roku 2009 dosiahol ich počet 35 555. Pribudli príslušníci Železničnej polície a zvýšil sa aj počet systemizovaných miest v Policajnom zbore.

(SITA


Tak isto, ako vládna koalícia aj my sme počuli, že povolenie mal dať Krajský súd v Nitre a malo ísť o žiadosť z ministerstva vnútra. Ani ministerstvo vnútra, ani Krajský súd v Nitre to nepopreli.

K rajský súd v Nitre , na ktorý pôvodne poukázal bývalý minister vnútra Robert Kaliňák zo Smer-SD, sa ku kauze odmietol vyjadriť s vysvetlením, že ide o utajované skutočnosti. Robert Fico tak pravdivo uvádza, že to súd nepoprel. "Rozhodovanie o súhlase sudcu na použitie informačno-technických prostriedkov podľa zákona o ochrane súkromia pred neoprávneným použitím ITP podlieha utajeniu. Preto v danej veci nemožno poskytnúť žiadanú - ani kladnú a ani zápornú - informáciu" reagoval hovorca súdu Oliver Kolenčík.

K
rajský súd v Nitre


Ale za vašej vlády sa stal ministrom (Harabin, pozn.) a tam ste pripravili pôdu a potom bol zvolený (za šéfa Najvyššieho súdu, pozn.).

Výrok Andreja Kisku označujeme za pravdivý, nakoľko Štefan Harabin sa naozaj stal ministrom spravodlivosti a potom z tejto pozície bol zvolený na post šéfa Najvyššieho súdu. Štefan Harabin pôsobil ako minister spravodlivosti v koaličnej vláde, tvorenej stranami Smer-SD, SNS a ĽS-HZDS. Dňa 22.6.2009 si Súdna rada SR zvolila za predsedu Najvyššieho súdu dovtedajšieho ministra spravodlivosti Štefana Harabina. Ako uvádza denník SME, o necelých 24 hodín ho už prezident SR Ivan Gašparovič vymenoval na pozíciu predsedu Najvyššieho súdu na obdobie 5 rokov. Ako napísal portál trend.sk , "presunu" Š. Harabina z postu ministra na post predsedu Najvyššieho súdu predchádzali legislatívne zmeny z dielne Ministerstva spravodlivosti, ktoré znamenali výrazné posilnenie kompetencií predsedu Najvyššieho súdu a Súdnej rady. Tie boli prijaté v NR SR začiatkom roku 2009, teda počas prvej vlády R. Fica.

pôsobil predsedu vymenoval trend.sk


Pani Iveta Radičová je pre nás úplne nedôveryhodná premiérka, pretože boli dva prípady, kedy verejne oklamala celé Slovensko. Prvýkrát to bolo, keď povedala, že vyrokovala takzvanú realokáciu zdrojov na výstavbu diaľníc s predsedom Európskej komisie Barrosom. Klamstvo.

SITA z dňa 12. marca 2011 : "Slovenská republika bude môcť na dostavbu diaľnice D1 využiť dodatočné zdroje aj z tých operačných programov, ktoré sa jej nepodarí v stanovenom období vyčerpať. V piatok sa na tom počas rokovania v Bruseli dohodla slovenská premiérka Iveta Radičová a šéf Európskej komisie (EK) José Manuel Barroso." Podľa Ivety Radičovej, EK vyjadrila "pochopenie pre dostavbu D1 - ky".

SITA z dňa 12. marca 2011
O presun eurofondov nepožiadame


...Denisa Saková, ktorá (...) stojí za množstvom projektov na ministerstve vnútra

Podľa dostupného CV zverejneného na stránke Ministerstva vnútra pracovala Denisa Saková pre MV SR v rokoch 2007 - 2010 ako generálna riaditeľka sekcie informatiky, telekomunikácií a bezpečnosti. Počas tohto obdobia sa projektom ako príprava vstupu Slovenska do Schengenského priestoru a Operačnému programu informatizácie spoločnosti ( OPIS ). Neskôr, v rokoch 2012 - 2016, zastávala pozíciu vedúcej služobného úradu, kde jej hlavnou náplňou bola reforma verejnej správy pod skratkou ESO (Efektívna, Spoľahlivá a Otvorená verejná správa). V parlamentných voľbách v roku 2016 sa Saková dostala do parlamentu za SMER-SD (ako nestraník). Od marca pôsobí ako štátna tajomníčka rezortu vnútra. Výrok je pravdivý.

CV zverejneného na stránke
OPIS
štátna tajomníčka
prednášala na kongresoch ITAPA
niekoľko podmienok
zaoberať
Martin Dubéci
rozpočtu
Podobný názor zastáva


My nemusíme len s maďarským zákonom bojovať a dokonca, viete, problém je v tom, že my stále hovoríme o tom, že maďarský zákon. Ale minulý týždeň prenikla, pokiaľ ma pamäť neklame, informácia, že boli zobraté občianstva dvom osobám a jednej osobe, ktorá má talianske štátne občianstvo a môžem takto vymenovať, koľko našincov, povedzme, má štátne občianstvo, neviem, Nemecka a USA.

O slovenské občianstvo prišli dve ženy - jedna z nich získala štátnu príslušnosť Maďarska a druhá Talianska.

dve ženy


Tie (pľúcne, pozn.) ventilátory sú kľúčovou zložkou práve udržania človeka pri živote, keď ho to zasiahne v tom najvyššom štádiu.

Pri ťažkom priebehu ochorenia Covid-19 musia byť niektorí pacienti, ktorí nevládzu sami dýchať, pripojení na umelú pľúcnu ventiláciu. Tvrdenie Eduarda Hegera preto hodnotíme ako pravdivé. „Dnes už je dokázané, že v pľúcnych kapilárach pri koronavíruse dochádza aj k zrážaniu krvi, takže pľúca sú poškodené zo strany „vzduchu“ aj zo strany „krvi“. Vtedy sa už dostávame do štádia, keď treba pacientov intubovať a pripojiť na umelú pľúcnu ventiláciu,” uviedol pre DenníkN anesteziológ a autor metódy mnohoúrovňovej pľúcnej ventilácie Pavol Török.

musia uviedol


Spomeniem vám len niekoľko vecí za posledné dva alebo tri týždne, ktoré sa udiali. Najprv obvinil (Matovič, pozn.) Bélu Bugára, že hlasoval s Trnkom. Nepovedal to priamo, povedal, že jeden z predsedov strán koaličných hlasoval s Trnkom, lenže je tam len Bugár a ja, ostatní predsedovia nie sú v parlamente Dzurinda a Figeľ, tí sú vo vláde.

V rozhovore pre portál sme.sk Matovič povedal nasledovné:

sme.sk tu tu